
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 764 

30 Σεπτεμβρίου 1993 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ.Β 1/455 

Έγκριση του εσωτερικού κανονισμού λειτουργίας 
του Χαροκοπείου Ανώτατου Εκπαιδευτικού 
Ιδρύματος Οικιακής Οικονομίας. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 του Ν. 2083/1992 
“Εκσυγχρονισμός της Ανώτατης Εκπαίδευσης” (ΑΔ 
159) 

2. Του άρθρου 29Ατου Ν. 2085/1992 όπως το άρθρο 
αυτό προστέθηκε με το άρθρο 27 του Ν. 2081/92 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του 
προϋπολογισμού του Χαροκοπείου Α.Έ:Ι. Οικιακής 
Οικονομίας, αποφασίζουμε: 

Άρθρο πρώτο 

Εγκρίνουμε τον εσωτερικό κανονισμό λειτουργίας 
του Χαροκοπείου Ανώτατου Εκπαιδευτικού Ιδρύματος 
Οικιακής Οικονομίας τον οποίο κατάρτισε η Διοικούσα 
Επιτροπή του Ιδρύματος αυτού στη συνεδρίαση αρ: 
29/17.6.93 και ο οποίος έχει ως εξής: 

Εσωτερικός κανονισμός λειτουργίας 
του Χαροκοπείου Α.Ε.Ι. Οικιακής Οικονομίας 

Η Διοικούσα Επιτροπή 

του Χαροκοπείου Α.Ε.Ι. Οικιακής Οικονομίας στη 
συνεδρίαση αυτής υπ’ αριθ. 29/17.6.93 και έχοντας 
υπόψη τις διατάξεις: 

α) Τωνάρθρων12παρ.6,17παρ. 1,25παρ. 13,29 παρ. 
2 και 50 παρ. 4 του Ν. 1268/82 Για τη δομή και 
λειτουργία των ΑΕΙ (Α 87) 


β) Των άρθρων 2 παρ. 2 (ν), 5 και 12 παρ. 8, 9 του Ν. 

2083/92 Εκσυγχρονισμός της Ανωτάτης Εκπαί¬ 
δευσης (Α 159) 

γ) Της απόφασης Β1/827/1990 (Β 805) 
καταρτίζει τον ακόλουθο εσωτερικό κανονισμό 
λειτουργίας του Ιδρύματος: 

ΜΕΡΟΣ ΠΡΩΤΟ: ΛΕΙΤΟΥΡΓΙΚΕΣ ΔΙΑΤΑΞΕΙΣ 
ΚΕΦΑΛΑΙΟ ΑΔ: ΓΕΝΙΚΕΣ ΔΙΑΤΑΞΕΙΣ 

Άρθρο 1 

Χαρακτήρας και αποστολή του Ιδρύματος 

1. Το Χαροκόπειο ΑΕΙ Οικιακής Οικονομίας 
ιδρύθηκε με το άρθρο 9 του Ν. 1894/90, όπως αυτό 
τροποποιήθηκε από το άρθρο 17 του Ν. 1966/91. Έτσι 
πραγματοποιήθηκε η από του έτους 1911 βούληση του 
Παναγή Χαροκόπου. 

2. Η εκπαίδευση, που παρέχεται στο Ίδρυμα, 
καλύπει όλους τους τομείς των επιστημώντης Οικιακής 
Οικονομίας και της Διαιτολογίας - Διατροφής. 

Το εκπαιδευτικό πρόγραμμα του Ιδρύματος 
συνδυάζει αρμονικά τη θεωρητική διδασκαλία με την 
εργαστηριακή και πρακτική άσκηση, πηγάζει από την 
ερευνητική εμπειρία και συσχετίζεται με τα προβλή¬ 
ματα και τις προοπτικές της ελληνικής κοινωνίας. Έχει 
δε σκοπό να καταστήσει τους πτυχιούχους του 
ιδρύματος ικανούς συμπαραστάτες του ατόμου, της 
οικογένειας και του κοινωνικού συνόλου και ενεργούς 
συμμέτοχους στην ανάπτυξη της χώρας. Ταυτόχρονα 
καλλιεργείται η βασική και προσανατολισμένη έρευνα, 
συμβάλλοντας έτσι στην προαγωγή της επιστημονικής 
γνώσης και στη βελτίωση της οικονομικής και 
κοινωνικής ανάπτυξης του τόπου. 

3. Το Ίδρυμα αποτελεί ακαδημαϊκό χώρο που 
εξασφαλίζειτην ελεύθερη ανάπτυξη της επιστημονικής 
σκέψης, την ελεύθερη διακίνηση των ιδεών και τον 
ελεύθερο διάλογο. Στοιχεία που είναι απαραίτητα για 
την προαγωγή της διδασκαλίας, της έρευνας και των 
ιδεωδών της δημοκρατίας, καθώς και για την 
προάσπιση των ανθρωπίνων αξιών, σύμφωνα με το 
Σύνταγμα και τους νόμους. 

Άρθρο 2 

Λειτουργία συλλογικών οργάνων 

Η διαδικασία συζήτησης θεμάτων και λήψης 
αποφάσεων στα συλλογικά όργανα του Ιδρύματος 
(Σύγκλητο, Πρυτανικό Συμβούλιο, Γενική Συνέλευση 
τμήματος, Διοικητικό Συμβούλιο και Γενική Συνέλευση 
Τομέα) είναι η ακόλουθη: 

1. Διαβάζονται ή αναπτύσσονται οι εισηγήσεις από 
τους εισηγητές του κάθε θέματος. Οι εισηγήσεις είναι 
γραπτές εκτός αν το σώμα δεχθεί προφορικές 
εισηγήσεις σε κάποια θέματα. Οι γραπτές εισηγήσεις 
διανέμονται υποχρεωτικά, μαζί με την ημερήσια 
διάταξη με ευθύνη της Γραμματείας του οργάνου. 

2. Πάνω στις εισηγήσεις γίνονται διευκρινιστικές 
ερωτήσεις στις οποίες απαντούν οι εισηγητές. 

3. Συντάσσεται κατάλογος ομιλητών και γίνονται 
ομιλίες σε χρόνο ο οποίος καθορίζεται από το σώμα για 
κάθε θέμα. Προτάσεις ή τροπολογίες καταθέτονται 
γραπτές. 

4. Ακολουθούν οι δευτερολογίες των εισηγητών οι 
οποίοι σχολιάζουν τις νέες προτάσεις ή τροπολογίες. 

5. Τέλος οι εισηγήσεις ή προτάσεις τίθενται σε 
ψηφοφορία εάν δεν υπάρχει ομοφωνία των μελών των 
οργάνων που έχουν δικαίωμα ψήφου. 

6. Για κάθε διαδικαστικό θέμα που προκύπτει 
αποφασίζει το σώμα. 

7. Εάν σε συλλογικό όργανο εισαχθούν προς 
ψηφοφορία περισσότερες από δύο προτάσεις και 
καμμία δε λάβει την απόλυτη πλειοψηφία τότε 
επαναλαμβάνεται η ψηφοφορία μεταξύ των δύο 
προτάσεων που πλειοψήφισαν. 

8. Οι συνεδρίες των συλλογικών οργάνων ορίζονται 
να γίνονται σε κατάλληλες αίθουσες και χρόνο, ώστε να 
μην παρακωλύεται το εκπαιδευτικό έργο. 

9. Οι συνεδρίες των Γ.Σ. των τμημάτων και των 
τομέων παύουν από 16 Ιουλίου έως την 31 η Αυγούστου. 
Σε έκτακτες όμως περιπτώσεις μπορεί με απόφαση του 
Πρυτανικού Συμβουλίου να συγκληθούν οι Γ.Σ. και κατ’ 
αυτήν την χρονική περίοδο. 

Άρθρο 3 

Λειτουργία Συγκλήτου 

1. Η Σύγκλητος συνεδριάζει καθ’ όλο το έτος για 
θέματα της αρμοδιότητάς της και καλείται σε τακτικές 
συνεδρίες και έκτακτες από τον Πρύτανη, ως Πρόεδρο, 
ή απουσία αυτού, από τον Αντιπρύτανη Οικονομικού 
Προγραμματισμού και Ανάπτυξης και απουσία αυτού, 
από τον Αντιπρύτανη Ακαδημαϊκών Υποθέσεων και 
Προσωπικού. 

2. Η πρόσκληση για τη συνεδρία της Συγκλήτου 
αποστέλλεται από τον Πρύτανη, εκτός από επείγουσες 
περιπτώσεις, τουλάχιστον τρεις (3) ημέρες πριν από 
την ημέρα της συνεδρίας. 

3. Κατά την πρώτη συνεδρία της Συγκλήτου, κάθε 
ακαδημαϊκού έτους, ορίζεται από τη Σύγκλητο ημέρα 
και ώρα της εβδομάδας, κατά την οποία, εφόσον 


υπάρχουν θέματα, ο Πρύτανης καλεί αυτήν σε 
συνεδρία. Μόνο σε εξαιρετικά επείγουσες περιπτώσεις 
μπορεί ο Πρύτανης να καλεί τη Σύγκλητο σε συνεδρία 
άλλη ημέρα και ώρα. \ 

4. Οι συνεδρίες της-Συγκλήτου γίνονται σε καθο¬ 
ρισμένη αίθουσα του Ιδρύματος. Σε εξαιρετικές 
περιπτώσεις μπορεί η Σύγκλητος, με απόφαση του 
Πρύτανη, να συνέρχεται και σε χώρο εκτός του 
Ιδρύματος. 

5. Είναι δυνατή η έκτακτη σύγκληση της Συγκλήτου, 
αν το ζητήσει με αίτηση.το 1/3 των μελών της, ή αν 
τούτο ζητηθεί από τον Πρύτανη, ή κατά την απουσία 
του από το νόμιμο αναπληρωτή του, ή από τον Υπουργό 
Εθνικής Παιδείας και Θρησκευμάτων. 

Η έκτακτη σύγκληση, πραγματοποιείται υπο¬ 
χρεωτικά την ημέρα και ώρα της τακτικής εβδο¬ 
μαδιαίας συνεδριάσεως, η οποία ακολουθεί αμέσως 
μετά την κατάθεση της αίτησης στο Πρωτόκολλο του 
Ιδρύματος. Η αίτηση αυτή υποβάλλεται τουλάχιστον 
δύο (2) ημέρες προ της ανωτέρω συνεδριάσεως. 

6. Σε περίπτωση έλλειψης απαρτίας, η Σύγκλητος 
συγκαλείται εκ νέου μέσα σε δέκα ημέρες από την 
πρώτη σύγκληση και ευρίσκεται σε απαρτία οσαδήποτε 
μέλη κι αν είναι παρόντα. 

7. Οι αποφάσεις παίρνονται με την προβλεπόμενη, 
από την κείμενη νομοθεσία, πλειοψηφία. 

8. Ο Προϊστάμενος Γ ραμματείας της Συγκλήτου, ή 
ο νόμιμος αναπληρωτήςτου, επιμελείταιτην κατάρτιση 
της ημερήσιας διάταξης της Συγκλήτου, η οποία μετά 
την έγκριση του Πρύτανη διανέμεται στα μέλη της 
Συγκλήτου μαζί με την πρόσκληση για συνεδρία. 

9. Μετά από έγκριση του Πρύτανη επιτρέπεται να 
γίνονται ανακοινώσεις πριν ή μετά την ημερήσια 
διάταξη ή να αναβάλλονται για την επόμενη συνεδρία. 
Σε κάθε περίπτωση η διάρκειά τους δεν μπορεί να 
υπερβαίνει τη μισή ώρα. 

10. Τα θέματα της ημερήσιας διάταξης εισηγείται 
στη Σύγκλητο ο Πρύτανης, ή ο οριζόμενος κατά 
περίπτωση Αντιπρύτανης, ή άλλο μέλος της 
Συγκλήτου. Ο ορισμός των εισηγητών των θεμάτων 
γίνεται από τον Πρύτανη. 

11. Κατά τη συζήτηση κάθε θέματος ο Πρύτανης 
δίδει το λόγο στους αιτούντες αυτόν. Εάν περισσότεροι 
του ενός ζητήσουν συγχρόνως τον λόγο, τότε 
προηγείται ο αρχαιότερος, εκτός εάν πρόκειται περί 
ζητήματος που απαιτεί ειδικές επιστημονικές γνώσεις, 
οπότε προηγείται αυτός που έχει ειδίκευση στο 
συζητούμενο θέμα. 

12. Ο Πρύτανης μετά την ολοκλήρωση της 
συζήτησης κάθε θέματος της ημερήσιας διάταξης, 
θέτει αυτό σε φανερή ψηφοφορία αρχίζοντας από το 
νεότερο μέλος της Συγκλήτου και ψηφίζοντας 
τελευταίος. 

13. Καθήκοντα γραμματέα της Συγκλήτου ασκεί 
διοικητικός υπάλληλος των κλάδων ΠΕ ή ΤΕ ή ΔΕ, ο 
οποίος ορίζεται με πράξη του Πρύτανη, μετά από 
απόφαση του Πρυτανικού Συμβουλίου. 

Ο Γραμματέας της Συγκλήτου τηρεί τα πρακτικά 
εκάατης συνεδρίας τα οποία διανέμονται και 
επικυρώνονται κατά την ίδια ή·' άλλη συνεδρία, 
υπογράφονται δε από τα παρόντα κατά τη συνεδρία 
μέλη. Επικυρωμένα πρακτικά χορηγούνται στα μέλη 
της Συγκλήτου μετά από αίτηση. Οι αποφάσεις 
συνοπτικά διανέμονται στα μέλη της Συγκλήτου και στα 
Τμήματα. 

14. Αποφάσεις της Συγκλήτου δύνανται να εκτε- 

λούνται και προ της επικύρωσης των πρακτικών μόνο 
μετά από ειδική απόφαση αυτής, η οποία αναφέρεται 
στα πρακτικά. 1 

15. Επικυρωμένο απόσπασμα των πρακτικών δίδεται 
σε πάντα έχοντα έννομο συμφέρον ή σε έτερον αϊτούντα 
μετά από απόφαση της Συγκλήτου. 

16. Η Σύγκλητος δύναται με απόφασή της να 
προσκαλεί στις συνεδριάσεις άτομα ή εκπροσώπους 
φορέων για να διατυπώσουν τη γνώμη τους σε θέματα 
που τους αφορούν, με σκοπό την αντικειμενικότερη 
διαμόρφωση σχετικής απόφασης πάνω στα θέματα 
αυτά. Τα άτομα αυτά, αποχωρούν προ της λήψεως 
οποιοσδήποτε απόφασης. 

17. Μέλος της Συγκλήτου που παρεκτρέπεται κατά 
τη διάρκεια συνεδρίας αυτής ανακαλείται από τον 
Πρύτανη στην τάξη. Σε περίπτωση δε υποτροπής 
αφαιρείται ο λόγος απ’ αυτόν. Η ανάκληση στην τάξη 
και η αφαίρεση του λόγου αναγράφονται στα πρακτικά. 

Άρθρο 4 

Λειτουργία Πρυτανικού Συμβουλίου 

1. Είναι δυνατή η έκτακτη σύγκλησητου Πρυτανικού 
Συμβουλίου, αν τούτο ζητηθεί από δύο μέλη του με 
σχετική αίτηση, ή από τον Πρύτανη. 

2. Καθήκοντα γραμματέα του Πρυτανικού Συμ¬ 
βουλίου ανατίθενται σε διοικητικό υπάλληλο του 
Ιδρύματος σύμφωνα με τις διατάξεις του υπαλληλικού 
κώδικα. 

3. Για τα λοιπά θέματα σύγκλησης και λειτουργίας 
του Πρυτανικού Συμβουλίου εφαρμόζονται τα 
αναφερόμενα για τη Σύγκλητο στο άρθρο 3, εφόσον 
δεν είναι αντίθετα με τις διατάξεις της πανεπιστη μιακής 
νομοθεσίας. 

Άρθρο 5 

Λειτουργία Γενικής Συνέλευσης Τμήματος 

1. Ο Πρόεδρος τους τμήματος εισηγείταιτα θέματα 
της ημερήσιας διάταξης της Γενικής Συνέλευσης 
τμήματος ή αναθέτει την εισήγηση μέρους αυτών στον 
Προϊστάμενο της Γραμματείας του τμήματος ή σε 
μέλος ΔΕΠ της Γ ενικής Συνέλευσης του τμήματος. 

2. Καθήκοντα γραμματέα της Γ ενικής Συνέλευσης 
τμήματος ασκεί ο προϊστάμενος της Γραμματείας του 
τμήματος ή ο νόμιμος αναπληρωτής του. 

3. Γ ια τα λοιπά θέματα σύγκλησης και λειτουργίας 
εφαρμόζονται τα αναφερόμενα για τη Σύγκλητο στο 


άρθρο 3, εφόσον δεν είναι αντίθετα με τις σχετικές 
διατάξεις της πανεπιστημιακής νομοθεσίας. 

4 Άρθρο 6 

Λειτουργία Διοικητικού Συμβουλίου Τμήματος 

1. Είναι δυνατή η έκτακτη σύγκληση του Διοικητικού 
Συμβουλίου του Τμήματος, αντούτο ζητηθεί από το 1/3 
των μελών του Διοικητικού Συμβουλίου, ή από τον 
Πρόεδρο του Τμήματος. 

2. Καθήκοντα γραμματέα του Διοικητικού 
Συμβουλίου ασκεί ο Προϊστάμενος της Γραμματείας 
του τμήματος, ή ο νόμιμος αναπληρωτής του. 

3. Γ ια τα λοιπά θέματα σύγκλησης και λειτουργίας 
του Διοικητικού Συμβουλίου, εφαρμόζονται τα 
αναφερόμενα για τη Σύγκλητο στο άρθρο 3, εφόσον 
δεν είναι αντίθετα με τις διατάξεις της πανεπιστημιακής 
νομοθεσίας. 

Άρθρο 7 

Λειτουργία Γ ενικής Συνέλευσης τομέα 

1. Είναι δυνατή η έκτακτη σύγκληση της Γενικής 
Συνέλευσης του τομέα, αντούτο ζητηθεί απότο 1/3των 
μελών του τομέα ή από τον Διευθυντή του τομέα. 

2. Καθήκοντα γραμματέα της Γενικής Συνέλευσης 
του τομέα ασκεί μέλος ΕΕΠ ή ΕΔΤΠ του τομέα ή 
ελλείψει αυτών, μέλος ΔΕΠ του τομέα. 

Ο ορισμός του γραμματέα γίνεται με απόφαση του 
Διευθυντή του τομέα. 

3. Για τα λοιπά θέματα σύγκλησης και λειτουργίας 
της Γ ενικής Συνέλευσης του τομέα, εφαρμόζονται τα 
αναφερόμενα για τη Σύγκλητο στο άρθρο 3, εφόσον 
δεν είναι αντίθετα με τις σχετικές διάτάξεις του 
Ν. 1268/82. 

Άρθρο 8 

Συγκρότηση - Αποφάσεις Συλλογικών Οργάνων 

1. Ταπροβλεπόμενασταάρθρα8,9και 10 του Νόμου 
1268/82 μέλη των συλλογικών οργάνων ορίζονται 
σύμφωνα με τις κείμενες διατάξεις εντός του Μαΐουτου 
έτους που λήγει η θητεία τους. 

2. Η συγκρότηση των συλλογικών οργάνων του 
Ιδρύματος γίνεται ένα μήνα πριντη λήξη της θητείας των 
απερχομένων μελών τους με πρυτανική πράξη, εκτός και 
αν προβλέπεται διαφορετικά από ειδικές επί μέρους 
διατάξεις. 

3. Οι αποφάσεις στα συλλογικά όργανα του 
Ιδρύματος παίρνονται με απόλυτη πλειοψηφία των 
παρόντων μελών που συμμετέχουν ενεργά στην 
ψηφοφορία δηλ. των μελών που δεν απέχουν ή δεν 
χρησιμοποιούν λευκή ψήφο, εκτός εάν προβλέπεται 
διαφορετικά από τις διατάξεις της πανεπιστημιακής 
νομρθεσίας. 

Άρθρο 9 

Μονομελή Όργανα 

1. Τα μονομελή όργανα του Ιδρύματος, κατά 
ιεραρχική σειρά είναι: α) ο Πρύτανης, β) ο Αντί- 

πρύτανης Οικονομικού Προγραμματισμού και Ανά¬ 
πτυξης, γ) ο Αντιπρύτανης Ακαδημαϊκών Υποθέσεων 
και Προσωπικού, δ) ο Κοσμήτορας, ε) ο Πρόεδρος 
τμήματος, στ) ο Διευθυντής τομέα ζ) ο Διευθυντής 
Εργαστηρίου. 

2. Μεταξύ μελών ΔΕΠ, που κατέχουν θέσεις 
μονομελών οργάνων του ιδίου επιπέδου ιεραρχίας, 
προηγείται ιεραρχικά το μέλος ΔΕΠ, του οποίου η 
ημερομηνία του ΦΕΚ όπου δημοσιεύεται η πράξη του 
πρώτου διορισμού του ως μέλους ΔΕΠ στο Ίδρυμα, 
προηγείται των άλλων. 

3. Η κάθε είδους διαδικασία για την εκλογή των 
μονομελών οργάνων, καθώς και η εκλογή αυτών, 
αρχίζει και τελειώνει εντός του μηνάς Μαΐου πριν τη 
λήξη της θητείας τους. 

4. Οι υποψηφιότητες για τα μονομελή όργανα 
υποβάλλονται το αργότερο δέκα (10) ημέρες πριν από 
την ημερομηνία διεξαγωγής της εκλογής. 

5. Αν κατά τη διαδικασία εκλογής μονομελών 
οργάνων, εκτός Πρύτανη και Αντιπρυτάνεων, δεν 
υπάρξει υποψηφιότητα, τότε το Πρυτανικό Συμβούλιο 
με απόφασή του αναθέτει σε μέλος ΔΕΠ, που έχει τα 
νόμιμα προσόντα, προσωρινώς τα καθήκοντα του 
αντιστοίχου μονομελούς οργάνου. Η διαδικασία δε 
εκλογής επαναλαμβάνεται μέσα σ’ ένα μήνα και σε 
ημερομηνία που ορίζεται από το Πρυτανικό Συμβούλιο. 

Άρθρο 10 
Αργίες 

Μαθήματα και εξετάσεις δεν γίνονται τις ακόλουθες 
ημερομηνίες: 

Ο Του χειμερινού εξαμήνου: την 28η Οκτωβρίου, 
την 17η Νοεμβρίου, κατά τις διακοπές των 
Χριστουγέννων που αρχίζουν την 23η Δεκεμβρίου και 
λήγουν την 6η Ιανουάριου και την 30η Ιανουάριου. 

Ο Του εαρινού εξαμήνου: την Καθαρά Δευτέρα, την 
25η Μαρτίου, κατά τις διακοπές του Πάσχα που 
αρχίζουν τη Μεγάλη Δευτέρα και λήγουν την Κυριακή 
του Θωμά, την Πρωτομαγιά και του Αγίου Πνεύματος. 

ΚΕΦΑΛΑΙΟ ΒΔ: ΘΕΜΑΤΑ ΠΡΟΣΩΠΙΚΟΥ 
Άρθρο 11 

Εκλογή Διδακτικού - Ερευνητικού προσωπικού 

1. Η κατ’ έτος προκήρυξη των θέσεων του 
διδακτικού-ερευνητικού προσωπικού (ΔΕΠ), που 
περιέχονται στο εγκεκριμένο τετραετές πρόγραμμα 
του Ιδρύματος γίνεται από τη Γ.Σ. τμήματος ύστερα 
από εισήγηση της Γ.Σ του οικείου τομέα εντός του 
μηνάς Σεπτεμβρίου. 

2. Η εισήγηση Γ.Σ τομέα προς τη Γ.Σ τμήματος για 
την προκήρυξη θέσης ΔΕΠ πρέπει να είναι πλήρως 
αιτιολογημένη ως προς την αναγκαιότητά της και ως 
προς τη βαθμίδα ΔΕΠ και το γνωστικό αντικείμενο που 
προτείνονται. 


3. Μέλη εκλεκτορικών σωμάτων και εισηγητικών 
επιτροπών για εκλογή ή εξέλιξη ή μονιμοποίηση ή 
ανανέωση θητείας μελών ΔΕΠ δεν μπορεί να ορίζονται 
συγγενείς εξ αίματος ή αγχιστείας, μέχρι τετάρτου 
βαθμού συμπεριλαμβανομένου, με κρινόμενο 
υποψήφιο. 

Οι ανωτέρω λόγοι εξαίρεσης ισχύουν ακόμη για 
οποιαδήποτε κατηγορία προσωπικού που η εκλογή ή 
εξέλιξη ή μονιμοποίηση ή ανανέωση θητείας απαιτεί 
κρίση αρμοδίου οργάνου. 

4. Μέλος εισηγητικής επιτροπής για εκλογή ή 
εξέλιξη ή μονιμοποίηση ή ανανέωση θητείας μέλους 
ΔΕΠ, που έχει τυχόν συνεργασθεί με υποψήφιο σε 
ομάδα επιστημονικής έρευνας και την εργασία αυτή 
συνυποβάλλει ο υποψήφιος για κρίση, πρέπει να 
περιορίζεται στην αξιολόγηση της προσωπικής 
συμβολής του υποψηφίου στην εργασία και να μην 
επεκτείνεται στην αξιολόγηση της εργασίας. 

5. Η κατά νόμο μετά βεβαιότητος προβλεπομένη 
έξοδος μέλους ΔΕΠ από την υπηρεσία μέχρι του 
χρόνου κρίσεως για την εκλογή ή εξέλιξη ή 
μονιμοποίηση ή ανανέωση θητείας μέλους ΔΕΠ, 
συνιστά νόμιμο λόγο εξαίρεσης αυτού από τη 
συγκρότηση της εισηγητικής επιτροπής. 

6. Εάν τα μέλη της εισηγητικής επιτροπής για την 
εκλογή ή εξέλιξη ή μονιμοποίηση ή ανανέωση θητείας 
μέλους ΔΕΠ δεν μπορούν να καταρτίσουν κοινή έκθεση 
λόγω ριζικής μεταξύ τους διαφωνίας ή άλλου 
κωλύματος, δεν αποκλείεται η υποβολή από κάθε 
μέλος ξεχωριστής έκθεσης. 

7. Η απουσία του αρμοδίου γραμματέα δεν 
επηρεάζει τη νομιμότητα της σύνθεσης της κοινής 
συνεδρίασης της Γ.Σ του τμήματος και του σώματος 
των εκλεκτόρων του άρθρου 6 του Ν. 2083 / 92. 

8. Η διατύπωση της αιτιολογίαςτωνεκλεκτόρωντου 
άρθρου 6 του Ν. 2083/92 μπορεί να γίνει είτε ευθέως 
είτε με αναφορά στην έκθεση της εισηγητικής 
επιτροπής ή στη γνώμη άλλων εκλεκτόρων ή στις 
συζητήσεις που προηγήθηκαν της ψηφοφορίας για τα 
προσόντα των υποψηφίων. 

9. Όσοι διορίζονται ή εξελίσσονται σε θέσεις ΔΕΠ 
δίδουν ενώπιον του Πρύτανη ή του Αντιπρύτανη που 
τον αναπληρώνει τον ακόλουθο όρκο: «Ορκίζομαι να 
φυλάττω πίστη στην πατρίδα, υπακοή στο Σύνταγμα και 
τους νόμους και να εκπληρώνω ευσυνείδητα τα 
καθήκοντά μου». Ακολούθως υπογράφεται το σχετικό 
πρωτόκολλο ορκωμοσίας, καθώς και το πρωτόκολλο 
ανάληψης καθηκόντων. 

Άρθρο 12 

Καθήκοντα - Άδειες ΔΕΠ 

1. Στα καθήκοντα που ανατίθενται στα μέλη ΔΕΠ με 
αποφάσεις των αρμοδίων συλλογικών οργάνων του 
Ιδρύματος περιλαμβάνονται: 

-Η συμβολή στη διαμόρφωση των εκπαιδευτικών 
προγραμμάτων (προπτυχιακών, μεταπτυχιακών 
συνεχιζόμενης εκπαίδευσης, κατάρτισης, κ.λπ.), και η 

διεξαγωγή διδασκαλίας σύμφωνα με τα ανωτέρω 
προγράμματα, καθώς και ο προγραμματισμός και η 
εποπτείατων εξεταστικών διαδικασιών. 

-Η μέριμνα για την καλή λειτουργικότητα των 
εργαστηρίων, φροντιστηρίων έτσι ώστε να 
εξασφαλίζεται η αποτελεσματική εκπαίδευση και 
έρευνα. 

-Η παρακολούθηση της πορείας των σπουδών των 
φοιτητών, της πρακτικής εξάσκησης και η καθοδήγηση 
στην εκπόνηση των πτυχιακών μελετών. 

-Η ουσιαστική συμμετοχή στη διαμόρφωση και 
διεξαγωγή των ερευνητικών προγραμμάτων του 
Ιδρύματος και η καθοδήγηση μεταπτυχιακών 
φοιτητών και υποψηφίων διδακτόρων εν γένει. 

- Η ενεργός συμμετοχή στα συλλογικά όργανα του 
Ιδρύματος και λοιπές επιτροπές και συμβούλια 
αυτού. 

- Η ευθύνη της διεκπεραίωσης του εκπαιδευτικού - 
ερευνητικού και διοικητικού έργου των λειτουργικών 
μονάδων του Ιδρύματος. 

- Η συμβολή στη γενικότερη ανάπτυξη του Ιδρύματος. 

2. Η απασχόληση των μελών ΔΕΠ δεν μπορεί να 
είναι μικρότερη από 20 ώρες την εβδομάδα, από τις 
οποίες 6 ώρες τουλάχιστον θα αφορούν σε διδακτικό 
έργο, σύμφωνα με το άρθρο 23 του Ν. 1268/82. Η 
ημερήσια απασχόληση μπορεί να είναι συνεχής ή 
διακεκομένη ανάλογα με τις ιδιαιτερότητες του έργου 
τους. 

3. Ο έλεγχος της απασχόλησης των μελών ΔΕΠ 
ασκείται ιεραρχικά από τον οικείο Διευθυντή 
Εργαστηρίου, τον Διευθυντή του τομέα, τον Πρόεδρο 
του τμήματος και τον Πρύτανη, σύμφωνα και με τις 
διατάξεις του άρθρου 8 παρ. 7του Ν. 2083/92. 

4. Τα μέλη ΔΕΠ δικαιούνται άδειας θερινών 
διακοπών από 16 Ιουλίου έως 31 Αυγούστου. 

5. Τα μέλη ΔΕΠ οφείλουν να γνωστοποιούν 
εγγράφως στη γραμματεία του Τμήματος και στην 
Πρυτανεία τον τόπο της διαμονής τους κατά την 
διάρκεια απουσίας τους από την έδρα του Ιδρύματος. 

Άρθρο 13 

Ειδικό Εκπαιδευτικό Προσωπικό 

1. Οι θέσεις του ειδικού εκπαιδευτικού προσωπικού 
(ΕΕΠ) είναι πλήρους απασχόλησης. 

2. Στα καθήκοντα των μελών Ε.Ε.Π που τους 
ανατίθενται από τα αρμόδια κατά περίπτωση όργανα 
περιλαμβάνονται: 

- Η παροχή του ειδικού διδακτικού έργου για το οποίο 
προσλήφθηκαν, συμπεριλαμβανομένης της 
εξέτασης και βαθμολόγησης των φοιτητών, αλλά και 
έργου συναφούς προς αυτό. 

-Παρακολούθηση της πρακτικής εξάσκησης των 
φοιτητών και συμμετοχή στην εποπτεία των 
εξεταστικών διαδικασιών. 

- Η ενεργός συμμετοχή στα συλλογικά όργανα του 
Ιδρύματος, καθώς και σε επιτροπές και συμβούλια 
αυτού. 


-Η συμβολή στην ανάπτυξη του Ιδρύματος και η 
υποστήριξη του γενικότερου έργου αυτού. 

3. Η συνολική απασχόληση του ΕΕΠ δεν μπορεί να 
είναι μικρότερη από 25 ώρες την εβδομάδα, από τις 
οποίες 10 ώρες τουλάχιστον διατίθενται για 
διδασκαλία. Η ημερήσια απασχόληση μπορεί να είναι 
συνεχής ή διακεκομένη ανάλογα με τις εκπαιδευτικές 
και διοικητικές ανάγκες. 

4. Ο έλεγχος της απασχόλησης του ΕΕΠ ασκείται 
ιεραρχικά από τον Πρόεδρο του τμήματος και τον 
Πρύτανη. 

5. Το ΕΕΠ δικαιούται αδείας θερινών διακοπών από 
1 έως 31 Αυ-γούστου. Τα συλλογικά φύλλα αδείας 
διαβιβάζονται στην Πρυτανεία για τη χορήγηση των 
σχετικών αδειών. 

6. Τα μέλη του ΕΕΠ οφείλουν να γνωστοποιούν 
εγγράφως στην γραμματεία του τμήματος και στην 
πρυτανεία τοντόπο της διαμονής τους κατά τη διάρκεια 
της απουσίας τους από την έδρα του Ιδρύματος. 

7. Για την εξασφάλιση της εύρυθμης λειτουργίας του 
Ιδρύματος είναι δυνατόν, με απόφαση του Πρυτανικού 
Συμβουλίου, να μεταφέρεται η άδεια των θερινών 
διακοπών μελώντου ΕΕΠ καιεντόςτου Ιουλίου. 

Άρθρο 14 

Ειδικό Διοικητικό και Τεχνικό Προσωπικό 

1. Οι θέσεις του Ειδικού Διοικητικού και Τεχνικού 
προσωπικού (ΕΔΤΠ) είναι πλήρους απασχόλησης. 

2. Στα καθήκοντα των μελών ΕΔΤΠ που τους 
ανατίθενται από τα αρμόδια κατά περίπτωση όργανα 
περιλαμβάνονται: 

- Η μέριμνα για την οργάνωση των ασκήσεων και των 
εργαστηρίων, η παροχή επικουρικού έργου 
υποδομής κατά τη διεξαγωγή τους και η συμμετοχή 
τους στην επιτήρηση των εξετάσεων. 

-Η διαχείριση (τοποθέτηση, συντήρηση, φύλαξη) 
επιστημονικών οργάνων, συσκευών και λοιπών 
υλικών των εργαστηρίων. 

- Η προετοιμασία και οργάνωση των εργαστηριακών 
και φροντιστηριακών χώρων ώστε να είναι κατάλληλοι 
για τη διεξαγωγή των ασκήσεων. 

-Η παροχή επικουρικού έργου στην ερευνητική 
δραστηριότητα των εργαστηρίων. 

-Η σύνταξη, δακτυλογράφηση και διεκπεραίωση 
εγγράφων και εντύπων των εργαστηρίων η τήρηση 
των βιβλίων που προβλέπονται από την κειμένη 
νομοθεσία και γενικά η διοικητική υποστήριξη των 
εργαστηρίων και των τομέων. 

-Ή ενεργός συμμετοχή στα συλλογικά όργανα του 
Ιδρύματος καθώς και σε επιτροπές και συμβούλια 
αυτού. 

-Η συμβολή στην ανάπτυξη του Ιδρύματος και η 
υποστήριξη του γενικότερου έργου αυτού. 

3. Η απασχόληση του ΕΔΤΠ δεν μπορεί να είναι 
μικρότερη από 30 ώρες την εβδομάδα. Η ημερήσια 
απασχόληση μπορεί να είναι συνεχής ή διακεκομένη 
ανάλογα με τις εκπαιδευτικές και διοικητικές ανάγκες. 

4. Ο έλεγχος της απασχόλησης του ΕΔΤΠ ασκείται 
ιεραρχικά και ανάλογα με την ακαδημαϊκή μονάδα που 
υπηρετεί, από τον Διευθυντή του εργαστηρίου, τον 
Διευθυντή του τομέα, τον Πρόεδρο του τμήματος και 
τον Πρύτανη. 

5. Τα μέλη του ΕΔΤΠ δικαιούνται αδείας θερινών 
διακοπών από 1 έως 31 Αυγούστου. Τα συλλογικά 
φύλλα αδείας διαβιβάζονται στην Πρυτανεία για τη 
χορήγηση των σχετικών αδειών. 

6. Τα μέλη του ΕΔΤΠ οφείλουν να γνωστοποιούν 
εγγράφως στην γραμματεία του τμήματος και στην 
πρυτανείατοντόποτης διαμονήςτους κατάτη διάρκεια 
απουσίας τους απάτην έδρα του Ιδρύματος. 

7. Για την εξασφάλιση της εύρυθμης λειτουργίας 
του Ιδρύματος είναι δυνατόν, με απόφαση του 
Πρυτανικού Συμβουλίου, να μεταφέρεται η άδεια των 
θερινών διακοπών μ$λών του ΕΔΤΠ και εντός του 
Ιουλίου. 

Άρθρο 15 

Πειθαρχικές Διαδικασίες 

1. Όλα τα μέλη της Πανεπιστημιακής Κοινότητας 
(ΔΕΠ, ΕΕΠ, ΕΔΤΠ, διοικητικοί υπάλληλοι και φοιτητές) 
είναι υποχρεωμένοι να τηρούν τις διατάξεις της 
πανεπιστημιακής νομοθεσίας όπως ισχύουν κάθε 
φορά, των Προεδρικών Διαταγμάτων και υπουργικών 
αποφάσεων, που εκδίδονται κατ’ εξουσιοδότηση των 
νόμων, του παρόντος εσωτερικού κανονισμού 
λειτουργίας και κάθε σχετικής με την ιδιότητά τους 
διάταξης για την εκπλήρωση των καθηκόντων.τους. 

2. Παραβιάσεις των παραπάνω διατάξεων ελέγ¬ 
χονται από τα αρμόδια, κατά κατηγορία μελών, όργανα 
και επιβάλονται οι προβλεπόμενες από την ισχύουσα 
νομοθεσία ποινές. 

3. Προϊστάμενος όλων των μελών της Πανεπ¬ 
ιστημιακής Κοινότητας είναι ο Πρύτανης, ο οποίος 
ελέγχει οίκοθεν τις παραβάσεις των μελών ή μετά από 
αναφορές των φυσικών προϊσταμένων των μελών ή 
τρίτων. Φυσικοί προϊστάμενοι των μελών της 
Πανεπιστημιακής Κοινότητας είναι τα αμέσως ιεραρχικά 
ανώτερα συλλογικά ή μονομελή διοικητικά όργανα που 
προκύπτουν από την ακαδημαϊκή ή τη διοικητική 
διάρθρωση του Ιδρύματος. 

4. Πειθαρχικό υπηρεσιακό συμβούλιο για τα μέλη 
ΕΕΠ αποτελεί το Δ.Σ του τμήματος ή το Πρυτανικό 
Συμβούλιο αντίστοιχα με κριτήριο αν υπηρετούν στο 
Τμήμα ή το Ίδρυμα. Ενώ για τα μέλη ΕΔΤΠ πειθαρχικό 
υπηρεσιακό συμβούλιο αποτελείτο Δ.Σ. του τμήματος, 
ή το Πρυτανικό Συμβούλιο, ανάλογα με την ακαδημαϊκή 
μονάδα που ανήκουν. 

5. Η Σύγκλητος αποτελεί δευτεροβάθμιο πει¬ 
θαρχικό όργανο για όλα τα μέλη της Πανεπιστημιακής 
Κοινότητας, με εξαίρεση τα μέλη ΔΕΠ. 

6. Μέλη της Πανεπιστημιακής Κοινότητας που 
παρακωλύουν καθ’ οιονδήποτε τρόπο το εκπαιδευτικό, 
ερευνητικό και διοικητικό έργο, καθώς και την ομαλή 
λειτουργία των συλλογικών οργάνων και γενικότερα 


του Ιδρύματος, υποπίπτουν σε πειθαρχικό παράπτωμα. 
Οι σχετικές διαδικασίες πειθαρχικού ελέγχου κινούνται 
από τον Πρύτανη. 

7. Η διαπιστωμένη υπαίτια απουσία των μελών της 
Πανεπιστημιακής Κοινότητας πέραν του διμήνου 
θεωρείται παραίτηση του μέλους από την θέση του 
στην υπηρεσία. Μετά την παρέλευση του διμήνου 
κινείται αυτόματα η διαδικασία λύσης της σχέσεως του 
μέλους με το Ίδρυμα. 

ΚΕΦΑΛΑΙΟ ΓΔ: ΦΟΙΤΗΤΙΚΑ ΘΕΜΑΤΑ 
Άρθρο 16 

Δικαιώματα - Υποχρεώσεις 

1. Οι προπτυχιακοί και μεταπτυχιακοί φοιτητές είναι 
μέλη της Πανεπιστημιακής Κοινότητας. Η ανάπτυξη 
της πρέπουσας σχέσης μεταξύ διδάσκοντα και διδα- 
σκομένου επιβάλλει στους φοιτητές να επιδεικνύουν 
τον απαιτούμενο σεβασμό για την αποτελεσματική 
επιτυχία της διδασκαλίας, της έρευνας και του ελέγχου 
των γνώσεώντους. 

2. Κυρίαρχο δικαιωμάτων φοιτητών είναι το δικαίω¬ 
μα στη μάθηση. 

3. Οι φοιτητές δικαιούνται να συμμετέχουν σε 
αμειβόμενες δραστηριότητες του Ιδρύματος. 

4. Η άσκηση των συνδικαλιστικών δικαιωμάτων των 
φοιτητών δεν επιτρέπεται να παρακωλύει την ομαλή 
διεξαγωγή του πάσης φύσεως έργου (εκπαιδευτικού, 
διοικητικού κ.λπ.) του Ιδρύματος. Γ ια το σκοπό αυτό η 
πραγμάτοποίηση συνελεύσεων, συγκεντρώσεων, εκ¬ 
δηλώσεων και κάθε είδους δρατηριοτήτων επιτρέπεται 
μόνον εκτός των ωρών διδασκαλίας μετά από έγγραφη 
άδεια του Πρύτανη. 

5. Η ανάδειξη των εκπροσώπωντων φοιτητών, όπου 

προβλέπεταιτέτοιαεκπροσώπηση σύμφωνα μετους Ν. 
1268/82 και 2083/92 γίνεται σύμφωνα με διαδικασίες 
που αποφασίζουντα συνδικαλιστικά φοιτητικά όργανα, 
τηρουμένων των διατάξεων του άρθρου 2 του Ν. 
1268/82. Οι εκπρόσωποι αυτοί νομιμοποιούνται με 
έγγραφη υπόδειξή τους από το Δ.Σ. του φοιτητικού 
συλλόγου που φέρει την σφραγίδα του συλλόγου και 
τις υπογραφές του Προέδρου και του Γεν. Γραμματέα 
του. * 

6. Οι παραβάσεις από τους φοιτητές των διατάξεων 
του παρόντος Κανονισμού ελέγχονται σε επίπεδο 
τμήματος από τον Πρόεδρο καιτο Δ.Σ. του τμήματος και σε 
επίπεδο Ιδρύματος από το Πρυτανικό Συμβούλιο. Τα 
όργανα αυτά αποτελούν τα τρία επίπεδα πειθαρχικού 
ελέγχου των φοιτητών. 

Ο Πρόεδρος του Τμήματος επιβάλλει ποινές 
αποκλεισμού από τη συμμετοχή στις εξετάσεις μέχρι 
τεσσάρων (4) μαθημάτων του τρέχοντος εξαμήνου, το 
Δ.Σ. ποινές αποκλεισμού από την συμμετοχή στις 
εξετάσεις μέχρι ενός (1) ακαδημαϊκού έτους και το 
Πρυτανικό Συμβούλιο ποινές μέχρι και οριστικής 
διαγραφής του φοιτητή από το Ίδρυμα. 

Ο Πρόεδρος του Τμήματος ελέγχει οίκοθεν τις 

παραβάσεις των φοιτητών ή μετά από αναφορές των 
διδασκόντων ή τρίτων. 

Ο φοιτητής που έχει τιμωρηθεί πειθαρχικά έχει το 
δικαίωμα να προσφύγει με ένστασή του στο αμέσως 
ανώτερο πειθαρχικό όργανο που αποφαίνεται οριστικά 
για την ποινή. Για τις ποινές του Πρυτανικού Συμ¬ 
βουλίου, ο φοιτητής μπορεί να προσφύγει με ένστασή 
του στη Σύγκλητο του Ιδρύματος που αποφαίνεται 
οριστικά για την ποινή. 

Άρθρο 17 

Παροχές προς τους φοιτητές 

1. Στους φοιτητές παρέχονται σύμφωνα με τις 
κείμενες διατάξεις: 

α) Υγειονομική περίθαλψη 
β) Σίτιση και στέγαση 
γ) Υποτροφίες - Δάνεια 
δ) Συγγράμματα 
ε) Φοιτητικό εισιτήριο. 

2. Στους πτυχιούχους του Ιδρύματος παρέχεται η 
δυνατότητα λήψης υποτροφιών για μεταπτυχιακές 
σπουδές, τις οποίες χορηγεί το ίδρυμα Ε. 
Χαροκόπου - Πετρούτση. 

3. Τα απαιτούμενα για κάθε περίπτωση παροχής 
δικαιολογητικά υποβάλονται στη Γραμματεία του 
οικείου τμήματος από τους ενδιαφερομένους μέχρι 
τέλος Σεπτεμβρίου εκάστου έτους, καθώς και σε άλλη 
ημερομηνία εφόσον τούτο αποφασισθεί για ειδικούς 
λόγους από το Πρυτανικό Συμβούλιο. 

Άρθρο 18 

Χρήση εγκαταστάσεων και μέσων 

1. Όλοι οι φοιτητές, προπτυχιακοί και μεταπτυ¬ 
χιακοί, έχουν δικαίωμα στη χρήση των εγκαταστάσεων 
και των μέσων του Ιδρύματος στα πλαίσια της 
ολοκλήρωσης των δραστηριοτήτων του προγράμ¬ 
ματος σπουδών. Μετά το πέρας του χρόνου που 
διατίθεται, σύμφωνα μετο πρόγραμμα σπουδών, γιατη 
χρήση των εγκαταστάσεων και μέσων οι φοιτητές είναι 
υποχρεωμένοι να διακόπτουν τη χρήση παραδίδοντας 
τις εγκαταστάσεις και τα μέσα στην ίδια καλή 
κατάσταση που τους διατέθηκαν. Τυχόν φθορές των 
εγκαταστάσεων και των μέσων, που δεν οφείλονται στη 
συνήθη χρήση, επισύρουν πειθαρχικές ποινές κατά των 
δραστών ή και ολόκληρης της ομάδας μετά από 
σχετική εισήγηση του υπεύθυνου της ομάδας ή 
αναφορά του υπεύθυνου της επόμενης ομάδας 
φοιτητών που θα κάνει χρήση. Παράλληλα γίνεται ο 
σχετικός καταλογισμός των δαπανών αποκατάστασης 
των φθορών σε βάρος των δραστών μετά από απόφαση 
του Πρυτανικού Συμβουλίου. 

2. Για χώρους ιδιαίτερης ευαισθησίας όπως 
Εργαστήρια με αυξανόμενο κίνδυνο λειτουργίας ή 
σημαντικής αξίας εξοπλισμού, μπορεί να εγκρίνονται 
από το Δ.Σ. του τμήματος ή από το Πρυτανικό 
Συμβούλιο, ανάλογα με την υπαγωγή τους στο τμήμα ή 


το Ίδρυμα, ειδικότεροι κανονισμοί χρήσης. 

3. Όλοι οι φοιτητές προπτυχιακοί ή μεταπτυχιακοί 
έχουν δικαίωμα χρήσης της Βιβλιοθήκης του 
Ιδρύματος όπου με την επίδειξη της φοιτητικής 
ταυτότητας μπορούν να δανείζονται βιβλία για 
συγκεκριμένο χρονικό διάστημα. Η καταστροφή ή η 
απώλεια βιβλίων της Βιβλιοθήκης από τους φοιτητές 
ή η καθυστέρηση επιστροφής των δανειζομένων 
συνεπάγονται πειθαρχικές κυρώσεις στους φοιτητές 
μετά από σχετική αναφορά του Προϊσταμένου της 
Βιβλιοθήκης. Παράλληλα γίνεται ο σχετικός κατα¬ 
λογισμός των δαπανών αναπλήρωσης των βιβλίων σε 
βάρος των υπευθύνων φοιτητών μετά από απόφαση 
του Πρυτανικού.Συμβουλίου. Επίσης με απόφαση του 
Πρυτανικού Συμβουλίου μπορεί να αναστέλλονται 
προσωρινά τα παραπάνω δικαιώματα σε όσους 
φοιτητές έχουν επιβληθεί πειθαρχικές ποινές για 
διαφόρους λόγους. 

4. Η χρήση των εγκαταστάσεων του Ιδρύματος 
από τους φοιτητικούς συλλόγους για την 
πραγματοποίηση εκδηλώσεών τους γίνεται μόνον 
μετά από γραπτή έγκριση του Πρύτανη. Η έγκριση 
αυτή παρέχεται μετά από γραπτή αίτηση του Δ.Σ. του 
φοιτητικού συλλόγου, η οποία φέρει τη σφραγίδα του 
Συλλόγου και τις υπογραφές του Προέδρου και του 
Γεν. Γραμματέα του. Σε περίπτωση μη συγκρότησης 
σε σώμα του Δ.Σ. το έγγραφο πρέπει να φέρει τις 
υπογραφές της πλειοψηφίας των μελών του Δ.Σ. Η 
αίτηση πρέπει να περιλαμβάνει την ημερομηνία, τον 
τόπο, τη διάρκεια και το περιεχόμενο της εκδήλωσης 
και να υποβάλλεται τουλάχιστον πέντε (5) ημέρες πριν 
από την ημέρα της εκδήλωσης. Η έγγραφη απάντηση 
του Πρύτανη προς το Δ.Σ. του φοιτητικού συλλόγου 
παρέχεται τουλάχιστον δύο (2) ημέρες πριν από την 
ημέρα της εκδήλωσης. 

5. Τυχόν πραγματοποίηση εκδηλώσεων χωρίς την 
ανωτέρω γραπτή έγκριση του Πρύτανη, συνεπάγεται 
πειθαρχικό έλεγχο κατά του Προέδρου, του Γεν. 
Γραμματέα και των μελών του Δ.Σ. του φοιτητικού 
συλλόγου. Επίσης τυχόν φθορές μετά από τέτοιες 
χρήσεις των εγκαταστάσεων συνεπάγονται την 
απαγόρευση άσκησης αυτού του δικαιώματος από τον 
συγκεκριμένο φοιτητικό σύλλογο με απόφαση του 
Πρυτανικού Συμβουλίου και τον καταλογισμό της 
σχετικής δαπάνης στα μέλη του Δ.Σ. του φοιτητικού 
συλλόγου μιε πράξη του Πρύτανη. 

6. Επιτρέπεται η ελεύθερη προβολή των απόψεων 
των φοιτητικών συλλόγων για τα θέματα που τους 
απασχολούν. Για το σκοπό αυτό διατίθεται 
συγκεκριμένος χώρος του Ιδρύματος κατάλληλα 
διαμορφωμένος. Η ρύπανση των λοιπών χώρων του 
Ιδρύματος με αφίσσες, πανώ, εφημερίδες τοίχου, 
συνθήματα κ.λπ. συνεπάγεται πειθαρχικό έλεγχο των 
δραστών από το Πρυτανικό Συμβούλιο και 
καταλογισμό σ’ αυτούς της σχετικής δαπάνης, που 
απαιτείται για την αποκατάσταση των ζημιών, με πράξη 
του πρύτανη. 

Άρθρο 19 

Ομότιμοι Καθηγητές 

Η Σύγκλητος μετά από πρόταση της Γ.Σ. Τμήματος 
μπορεί με απόλυτη πλειοψηφία των μελών της να 
απονέμει τον τίτλο του Ομότιμου Καθηγητή σε κάθε 
Καθηγητή του Ιδρύματος κατά ή μετά την αποχώρησή 
του λόγω συνταξιοδότησης σε αναγνώριση της 
ακαδημαϊκής και επιστημονικής του προσφοράς. 

Οι Ομότιμοι Καθηγητές αναγνωρίζονται τιμητικά ως 
Καθηγητές του Ιδρύματος, σε οποιεσδήποτε 
εκδηλώσεις αυτού, αλλά δεν μπορούν να είναι μέλη 
αποφασιστικών οργάνων. 

Καλούνται όμως να συμμετέχουν στην ακαδημαϊκή 
ζωή με ομιλίες, σεμινάρια και στην έρευνα ως μέλη 
ερευνητικών ομάδων. 

Ο τίτλος του Ομότιμου Καθηγητή αφαιρείται, 
ύστερα από απόφαση της Συγκλήτου του Ιδρύματος 
που λαμβάνεται με πλειοψηφία των 2/3 των μελών της 
όταν συντρέχουν ιδιαίτερα σοβαροί λόγοι. 

Άρθρο 20 

Επίτιμοι Καθηγητές και Διδάκτορες 
Ο τίτλος του Επίτιμου Καθηγητή ή Επίτιμου Διδάκτορα 
του Ιδρύματος απονέμεταί με Πράξη του Πρύτανη που 
δημοσιεύεται στην Εφημερίδα της Κυβερνήσεως μετά 
από απόφαση της Συγκλήτου που λαμβάνεται με 
πλειοψηφία των 4/5 των μελών της ύστερα από 
τεκμηριωμένη εισήγηση της Γ.Σ. Τμήματος. Η απονομή 
γίνεται σε διακεκριμένους ημεδαπούς ή αλλοδαπούς 
επιστήμονες οι οποίοι παρουσίασαν επιστημονικό έργο 
ιδιαίτερα διεθνώς αναγνωρισμένο ή προσέφεραν 
εξαιρετικές υπηρεσίες στο Ίδρυμα ή το Έθνος. 

Ο τίτλος του Επίτιμου Καθηγητή ή Διδάκτορα 
αφαιρείται, ύστερα από απόφαση της Συγκλήτου του 
Ιδρύματος που λαμβάνεται με πλειοψηφία των 4/5 
των μελών της όταν συντρέχουν ιδιαίτερα σοβαροί 
λόγοι. 

Αρθρο 21 

Θέματα πολιτιστικού, εθιμοτυπικού και τελετουργικού 
χαρακτήρα 

1. Το Ίδρυμα θεωρεί την οργάνωση πολιτιστικών 
εκδηλώσεων που αποβλέπουν σε μια γενικότερη 
ανάπτυξη των μελών της Πανεπιστημιακής Κοινότητας 
σαν απαραίτητο συμπλήρωμα της εκπαιδευτικής και 
ερευνητικής δραστηριότητάς του. Για το λόγο αυτό 
οργανώνει ή ενθαρρύνει τους φοιτητές του ή και 
άλλους φορείς της Πανεπιστημιακής Κοινότητας να 
προβαίνουν στην οργάνωση πολιτιστικών εκδηλώσεων 
όπως π.χ. θεατρικών παραστάσεων, μουσικών και 
αθλητικών εκδηλώσεων, την οργάνωση καλλιτεχνικών 
εκθέσεων, εορταστικών εκδηλώσεων κ.λπ. που 
προάγουν την καλλιέργεια των μελών του. 

2. Οι δαπάνες για την οργάνωση των ανωτέρω 
εκδηλώσεων μπορούν να βαρύνουν ολικώς ή μερικώς 


τον προϋπολογισμό του Ιδρύματος, ύστερα από 
απόφαση του Πρυτανικού Συμβουλίου. 

3. Το Ίδρυμα συμμετέχει σε εκδηλώσεις εθιμο¬ 
τυπικού και τελετουργικού χαρακτήρα όπου η 
παρουσία του επιβάλλεται από εθνικούς, θρησκευτι¬ 
κούς και κοινωνικούς λόγους. Στις περιπτώσεις που η 
συμμετοχή αυτή απαιτεί δαπάνες, οι δαπάνες αυτές 
μπορεί να βαρύνουν τον προϋπολογισμό του Ιδρύ¬ 
ματος, ύστερα από απόφαση του Πρυτανικού 
Συμβουλίου. 

4. Η μέριμνα για την όλη οργάνωση των ανωτέρω 
εκδηλώσεων είναι της αρμοδιότητας του γραφείου 
Διεθνών και Δημοσίων Σχέσεων του Ιδρύματος. 

Άρθρο 22 

Διαπανεπιστημιακή Συνεργασία 

1. Το Ίδρυμα στη βάση της καλύτερης αξιοποίησηςτου 
δυναμικού του σε προσωπικό και μέσα αλλά και για την 
ευρύτερη χρησιμοποίηση των επιτεύξεών του 
επιδιώκει τη συνεργασία με ΑΕΙ του εσωτερικού και 
εξωτερικού σε εκπαιδευτικό και ερευνητικό επίπεδο. 

2. Οι συγκεκριμένες συμφωνίες μεταξύ του Ιδρύ¬ 
ματος και του άλλου ΑΕΙ, για συνεργασία, εγκρί-νονται 
απάτην Σύγκλητο και υπογράφεται σχετικό πρωτόκολλο 
από τον Πρύτανη και τον εκπρόσωπο του άλλου ΑΕΙ. 

3. Οι συμφωνίες συνεργασίας δεν επιτρέπεται να 
παραβιάζουν τις αρχές λειτουργίας του Ιδρύματος. 

4. Για την πραγματοποίηση των διαπανεπιστημια- 
κών σχέσεων παρέχεται η αναγκαία διοικητική 
υποστήριξη από το γραφείο. Διεθνών και Δημοσίων 
Σχέσεων, μέσα στα πλαίσια των αρμοδιοτήτων του. 

ΜΕΡΟΣ ΔΕΥΤΕΡΟ: ΚΑΝΟΝΙΣΜΟΣ ΣΠΟΥΔΩΝ 
ΚΕΦΑΛΑΙΟ ΕΔ: ΓΕΝΙΚΕΣ ΔΙΑΤΑΞΕΙΣ 

Άρθρο 23 

Προγράμματα Σπουδών 
Τα προγράμματα σπουδών του Ιδρύματος 
διακρίνονται σε: 

α) Προπτυχιακά, τα οποία διαρκούν οκτώ εξάμηνα και 
περιλαμβάνουν δύο κύκλους σπουδών. Ειδικώς δε 
το πρόγραμμα σπουδών του Τμή-ματος Οικιακής 
Ο ικο νομίας διαχωρίζεται σύ μφωνα με το ΠΔ 206/92, 
κατά τον δεύτερο κύκλο σπουδών στις 
κατευθύνσεις: 

- Παιδαγωγικής Οικιακής Οικονομίας 
-Αγροτικής Οικιακής Οικονομίας, 
β) Μεταπτυχιακά, τα οποία διακρίνονται σε δύο 
επάλληλους κύκλους. Στον πρώτο κύκλο απονέμεταί 
μεταπτυχιακό δίπλωμα ειδίκευσης και στον δεύτερο 
κύκλο διδακτορικό δίπλωμα, σύμφωνα με το Ν. 
2083/92. 

γ) Συνεχιζόμενης εκπαίδευσης και κατάρτισης, τα 
οποία αναπτύσσονται είτε μέσα στο πλαίσιο των 
προπτυχιακών σπουδών, είτε εκτός αυτού, ιδιαίτερα 
για παλαιούς αποφοίτους του Ιδρύματος και 
αποφοίτους της ΧΑΣΟΟ. 

Άρθρο 24 

Συμβούλιο Σπουδών και Έρευνας 

1. Για τον προγραμματισμό και την εναρμόνιση 
προπτυχιακών σπουδών, μεταπτυχιακών σπουδών και 
έρευνας συγκροτείται με πράξη του Πρύτανη Συμ-βούλιο 
Σπουδών και Έρευνας του Ιδρύματος, το οποίο 
απαρτίζεται από τα μέλη της Επιτροπής Ερευνών του 
Ιδρύματος και τον Πρόεδρο κάθε Τμήματος με 
αναπληρωτή αυτού τον αναπληρωτή Πρόεδρο του 
Τμήματος. Πρόεδρος του Συμβουλίου Σπουδών και 
Έρευνας ορίζεται ο Αντιπρύτανης που είναι Πρόεδροςτης 
Επιτροπής Ερευνών με αναπληρωτή αυτού τον έτερο 
Αντιπρύτα-νη. Με την ίδια πράξη ορίζεται και ο 
Γραμματέας του Συμβουλίου, μαζί με τον αναπληρωτή 
του, οι οποίοι είναι διοικητικοί υπάλληλοιή μέλη του ΕΔΤΠ. 

2. ΤοΣυμβούλιοΣπουδώνκαιΈρευναςυποβοηθεί, μετην 
υποβολή προτάσεων και εισηγήσεων, τη Σύγκλητο ή το 
Πρυτανικό Συμβούλιο στην άσκηση των καθηκόντων 
τους όσον αφορά στη διαμόρφωση Διατμηματικών ή 
Κοινών Προγραμμάτων προπτυχιακών κύκλων σπουδών 
και προγραμμάτων μεταπτυχιακών κύκλων, στη 
διασύνδεση και εναρμόνιση των κύκλων σπουδών μετην 
έρευνα που διεξάγεται στο Ίδρυμα και στη χάραξη της 
γενικότερη πολιτικής όσον αφορά στην έρευνα. 
Ειδικότερα το Συμβούλιο: 

-Καταρτίζει σχέδια εκπαιδευτικών προγραμμάτων 
προπτυχιακών και μεταπτυχιακών κύκλων σπουδών, 
καθώς και προγραμμάτων συνεχιζόμενης εκπα¬ 
ίδευσης. 

-Υποβάλλει προτάσεις για την ισόρροπη και 
αξιοκρατική κατανομή του διδακτικού έργου των 
προπτυχιακών και μεταπτυχιακών προγραμμάτων. 
-Καταρτίζει προϋπολογισμούς δαπανών για την 
εφαρμογή προπτυχιακών και μεταπτυχιακών 
προγραμμάτων και μεριμνά για την εξασφάλιση των 
απαραίτητων οικονομικών πόρων. 

- Μεριμνά για τη διασύνδεση και εναρμόνιση 
προπτυχιακών - μεταπτυχιακών σπουδών και 
ερευνητικών προγραμμάτων. 

-Εισηγείται τη σύνθεση των Επιτροπών Επιλογής 
μεταπτυχιακών σπουδαστών και Εξεταστικών 
Επιτροπών προς τις Γ.Σ. των Τμημάτων. 

3. Το Συμβούλιο Σπουδών καΓΕρευνας συνεδριάζει 
τακτικώς μία (1) φορά το μήνα και εκτάκτως, όποτε 
αυτό απαιτείται. Κατάτις συνεδριάσειςτου Συμβουλίου 
τηρούνται από τον γραμματέα του πρακτικά. 

4. Μέχρι τη συγκρότηση του Συμβουλίου Σπουδών 
και Έρευνας τις αντίστοιχες αρμοδιότητες ασκεί το 
Πρυτανικό Συμβούλιο. 

ΚΕΦΑΛΑΙΟ ΣΤΔ: ΠΡΟΠΤΥΧΙΑΚΕΣ ΣΠΟΥΔΕΣ 

Άρθρο 25 

Οργάνωση σπουδών 

1. Το ακαδημαϊκό έτος αρχίζει την 1η Σεπτεμβρίου κάθε 
έτους και λήγει την 31η Αυγούστου του επομένου. Το 
εκπαιδευτικό έργο κάθε ακαδημαϊκού έτους διαρθρώ¬ 


νεται χρονικά σε δύο εξάμηνα, το χειμερινό και το εαρινό. 
Το χειμερινό εξάμηνο αρχίζει την 1η Σεπτεμβρίου κάθε 
έτους και λήγει την 15η Φεβρουάριου του επομένου 
έτους, ενώ το εαρινό αρχίζει την επομένη ημέρα 16η 
Φεβρουάριου και λήγει στις 30 Ιουνίου του ιδίου έτους. 

2. Η διδασκαλία τών μαθημάτων του χειμερινού 
εξαμήνου αρχίζει εντός του δευτέρου δεκαπενθη¬ 
μέρου του Σεπτεμβρίου και λήγει εντός του δευτέρου 
δεκαπενθημέρου του Ιανουάριου, ενώ η διδασκαλία 
των μαθημάτων του εαρινού εξαμήνου αρχίζει την 16η 
Φεβρουάριου και λήγει εντός του πρώτου 
δεκαπενθημέρου του Ιουνίου. 

3. Εάν οι γνώσεις που παρέχονται σ’ ένα μάθημα 
είναι προϋπόθεση επιτυχούς παρακολούθησης ενός 
άλλου μαθήματος, το πρώτο μάθημα χαρακτηρίζεται 
ως προαπαιτούμενο του δεύτερου. Ένα μάθημα του 
προγράμματος σπουδών μπορεί να είναι ταυτόχρονα 
και προαπαιτούμενο ενός μαθήματος και εξαρτώμενο 
από άλλο μάθημα. 

4. Η παρακολούθηση των μαθημάτων των φρο¬ 
ντιστηριακών, πρακτικών και εργαστηριακών ασκή¬ 
σεων είναι υποχρεωτική. Οι διδάσκοντες κατά την 
ανακοίνωση του τρόπου ελέγχου των γνώσεων των 
φοιτητών μπορούν να προσδιορίζουν και το βάρος της 
παρακολούθησης στην σύνθεση της αξιολόγησης του 
φοιτητή. 

5. Αν για οποιοδήποτε λόγο ο αριθμός των ωρών 
διδασκαλίας που πραγματοποιήθηκαν σε ένα μάθημα 
είναι μικρότερος από τα 4/5 του προβλεπομένου στο 
πρόγραμμα σπουδών για τις εργάσιμες ημέρες του 
αντίστοιχου εξαμήνου, τότε το μάθημα θεωρείται ότι 
δεν διδάχθηκε. 

Αρθρο 26 
Κύκλοι σπουδών 

1. Οι προπτυχιακές σπουδές διακρίνονται σε δύο 
κύκλους (Ν. 2083/92) και κάθε κύκλος έχει χρονική 
διάρκεια τεσσάρων (4) εξαμήνων. 

2. Ο φοιτητής υποχρεούται να δηλώσει στη γραμ- 
ματείατου τμήματος εντός των δύο πρώτων εβδομάδων 
διδασκαλίας κάθε εξαμήνου, εκείνα τα μαθήματα του 
ενδεικτικού προγράμματος σπουδών που επιλέγει να 
παρακολουθήσει και να εξετασθεί. Η δήλωση 
περιλαμβάνει όχι λιγότερα από τέσσερα (4) και όχι 
περισσότερα από οκτώ (8) μαθήματα σε κάθε εξάμηνο. 

3. Το περιεχόμενο κάθε μαθήματος επεξηγείταιτην 
πρώτη ημέρα της διδασκαλίας αυτού, οπότε και 
ανακοινώνονται ο τρόπος εκτίμησης της επίδοσης των 
φοιτητών και η βασική βιβλιογραφία του μαθήματος. 

4. Ο φοιτητής, με έγγραφη δήλωσήτου, έχει δικαίω¬ 
μα να αποσυρθεί από το μάθημα στο οποίο έχει 
εγγράφει. Η δήλωση κατατίθεται το αργότερο εντός 
των δύο πρώτων εβδομάδων διδασκαλίας κάθε 
εξαμήνου. Στην περίπτωση αυτή, η εγγραφή του 
φοιτητή στο μάθημα από το οποίο αποσύρεται, 
ακυρώνεται. 

5. Μετά την πάροδο του χρονικού διαστήματος των 

οκτώ (8) εξαμήνων που προβλέπεται ως ελάχιστη 
διάρκεια των προπτυχιακών σπουδών προσαυξανό¬ 
μενου κατά δύο (2) έτη, δεν χορηγούνται οι προ- 
βλεπόμενες πάσης φύσεως παροχές προς τους 
φοιτητές, όπως ιατροφαρμακευτική και νοσοκομεια¬ 
κή περίθαλψη, υποτροφίες επίδοσης και υποτροφίες 
και δάνεια ενίσχυσης, δωρεάν σίτιση, στέγαση και 
παροχή διδακτικών βιβλίων ή άλλων βοηθημάτων, 
διευκόλυνση για τις μετακινήσεις κ.ά. 

Άρθρο 27 

Εξεταστικές περίοδοι 

1. Οι εξεταστικές περίοδοι είναι τρεις: του Ιανουάριου 
- Φεβρουάριου, του Ιουνίου και του Σεπτεμβρίου. Κατά 
τη διάρκεια αυτών δεν πραγματοποιείται διδασκαλία 
μαθημάτων. 

Ο Η εξεταστική περίοδος του Ιανουάριου- 
Φεβρουάριου αρχίζει εντός του δευτέρου δεκαπεν¬ 
θημέρου του Ιανουάριου, διαρκεί τρεις (3) συνεχείς 
εβδομάδες και λήγει την 15η Φεβρουάριου. 

Ο Η εξεταστική περίοδος του Ιουνίου αρχίζει στις 16 
Ιουνίου και λήγει στις 30 Ιουνίου και διαρκεί δύο (2) 
εβδομάδες. 

Ο Η εξεταστική περίοδος του Σεπτεμβρίου αρχίζει την 
1η Σεπτεμβρίου και διαρκεί τρεις (3) συνεχείς 
εβδομάδες. 

2. Αν φοιτητής αποτύχει τουλάχιστον τέσσερις (4) 
φορές σε εξετάσεις οποιουδήποτε μαθήματος, το Δ.Σ. 
του οικείου τμήματος μπορεί, ύστερα από αίτησή του να 
ορίζει τριμελή επιτροπή επανεξέτασης στην οποία 
συμμετέχει υποχρεωτικά και ο εξεταστής. Σε περίπτωση 
αποτυχίας σε κατ’ επιλογή υποχρεωτικό μάθημα, ο 
φοιτητής υποχρεώνεται ή να το επαναλάβει σε επόμενα 
εξάμηνα ή να το αντικαταστήσει με άλλο κατ’ επιλογή 
μάθημα. 

Άρθρο 28 

Οργάνωση εξετάσεων 

1. Τη γενική ευθύνη εύρυθμης διεξαγωγής των 
εξετάσεων κάθε τμήματος έχει ο Πρόεδρος του 
Τμήματος, ο οποίος συνεπικουρούμενος από τον 
προϊστάμενο της Γραμματείας του τμήματος, μεριμνά 
έγκαιρα για τον ορισμό επιτηρητών, την καταλλη¬ 
λότητα των χώρων, τη διαθεσιμότητα των υλικών και 
μέσων και γενικότερα την εξασφάλιση των αναγκαίων 
συνθηκών για το αδιάβλητο των εξετάσεων. Ως 
επιτηρητές δε των εξετάσεων μπορεί να ορίζονται όλα 
τα μέλη ΔΕΠ, ΕΕΠ, ΕΔΤΠ και διοικητικού προσωπικού 
του Ιδρύματος. 

2. Τα θέματα των εξετάσεων, σε κάθε μάθημα, 
ορίζονται από τον αντίστοιχο διδάσκοντα. Σε 
περίπτωση απουσίας ή κωλύματος αυτού, τα θέματα 
τίθενται από άλλο μέλος ΔΕΠ την επιλογή του οποίου 
αποφασίζει το Δ.Σ. του οικείου τμήματος μετά από 
εισήγηση του διδάσκοντα. 

3. Η διάρκεια επεξεργασίας των θεμάτων, κατά τη 
γραπτή εξέταση κάθε μαθήματος, σε καμιά περίπτωση 


δεν μπορεί να υπερβαίνει τις τρεις (3) ώρες. Οι 
εξετάσεις δε κάθε μαθήματος διεξάγονται με την 
ευθύνη του διδάσκοντατο μάθημα, ο οποίος παραμένει 
στο Ίδρυμα καθ’ όλην τη διάρκεια της διεξαγωγής 
τους. 

4. Για την ανάπτυξη των θεμάτων, χορηγούνται 
στους εξεταζόμενους φοιτητές ειδικά σφραγισμένα και 
υπογραμμένα ιδιοχείρως από τον εξεταστή του 
μαθήματος έντυπα (κόλλες, ερωτηματολόγια κ.λπ.) με 
ευθύνη των επιτηρητών κάθε αίθουσας εξετάσεων. 

5. Στην αρχή της εξέτασης ελέγχονται από τους 
επιτηρητές τα στοιχεία ταυτότητας των εξεταζομένων. 

6. Φοιτητής που καταλαμβάνεται να αντιγράφει από 
βιβλία ή σημειώσεις ή από γραπτά άλλου φοιτητή ή 
συνεννοείται με άλλους φοιτητές ή παρεμποδίζει την 
ομαλή διεξαγωγή των εξετάσεων μηδενίζεται, αφού 
σημειωθεί και μονογραφηθεί το γραπτό του από τον 
επιτηρητή που διαπίστωσε το συμβάν. Στη συνέχεια η 
σχετική υπόθεση παραπέμπεται για τα περαιτέρω στο 
Δ.Σ. του οικείου τμήματος. 

7. Εντός πέντε (5) ημερών από τη διεξαγωγή των 
εξετάσεων ενός μαθήματος, ο αντίστοιχος εξεταστής 
ανακοινώνει την βαθμολογία κάθε φοιτητή, καθώς και 
την ημέρα και ώρα που οι φοιτητές μπορούν να δουν τα 
γραπτά τους. Εντός δέκα (10) ημερών από τη 
διεξαγωγήτωνεξετάσεωντου μαθήματος, ο εξεταστής 
καταθέτει στη Γραμματεία του αντίστοιχου τμήματος 
την κατάσταση βαθμολογίας. Μετά από σχετικό έλεγχο 
η Γ ραμματεία ανακοινώνει τα αποτελέσματα. 

8. Τα γραπτά δοκίμια φυλάσσονται με ευθύνη του 
εξεταστή για ένα έτος, μετά την παρέλευση του οποίου 
καταστρέφονται με απόφαση του Δ.Σ. του οικείου 
τμήματος. 

9. Πρός διευκόλυνση των εξεταστικών διαδικασιών 
ο εξεταστής διατηρεί, σε ιδιαίτερο αρχείο, τα θέματα 
που θέτει σε κάθε εξεταστική περίοδο. 

Άρθρο 29 

Πτυχιακή μελέτη - βαθμός πτυχίου 

1. Για τη λήψη του πτυχίου απαιτείται η εκπόνηση 
πτυχιακής μελέτης, η οποία μπορεί να αναφέρεται: 

-Σε ερευνητική εργασία που διεξάγεται από τους 
φοιτητές μέσα στα πλαίσια της ερευνητικής 
δραστηριότηταςτου ιδρύματος ή άλλων ερευνητικών 
ιδρυμάτων της χώρας. 

- Σε επεξεργασία θεμάτων που εντάσσονται μέσα στο 
πλαίσιο των γνωστικών αντικειμένων των τμημάτων 
του Ιδρύματος. 

2. Πτυχιακές μελέτες αναφέρονται σε περιοχές 
που ορίζονται από τη Γ.Σ. του Τομέα ύστερα από 
αίτηση των φοιτητών. Η τελική κατανομή των 
πτυχιακών μελετών κατά θέματα και επιβλέποντες 
γίνεται από τη Γ.Σ. του τμήματος, κατά τον μήνα 
Οκτώβριο. Ταυτόχρονα ορίζεται από τη Γ.Σ. του 
τμήματος τριμελής εξεταστική επιτροπή, για κάθε 
πτυχιακή μελέτη, μέλος της οποίας και συντονιστής 
αυτής είναι ο αντίστοιχος επιβλέπων. 

3. Η πτυχιακή μελέτη ανατίθεται σε φοιτητές που 
έχουν υποβάλλει δήλωση παρακολούθησης και εξέ¬ 
τασης μαθημάτων για το 7ο εξάμηνο και έχουν προ- 
αχθεί σ' όλα τα μαθήματα του ενδεικτικού προγράμ¬ 
ματος σπουδών του τμήματος μέχρι και του 6ου 
εξαμήνου. 

4. Πτυχιακή μελέτη μπορούν να αναλάβουν σε 
συνεργασία το πολύ δύο φοιτητές και η εκπόνησή της 
αρχίζει από το 7ο εξάμηνο. 

5. Η εξέταση της πτυχιακής μελέτης γίνεται μετά 
την επιτυχή εκπλήρωση όλων των εξεταστικών 
υποχρεώσεων του φοιτητή, όπως αυτές καθορίζονται 
από το ενδεικτικό πρόγραμμα σπουδών των οκτώ (8) 
εξαμήνων τον Ιούνιο του ακαδημαϊκού έτους που έγινε 
η ανάθεση της μελέτης σε ημερομηνία και ώρα που 
καθορίζεται από την εξεταστική επιτροπή. Η εξέταση 
γίνεται δημοσία από την τριμελή επιτροπή υπό την 
προεδρία του επιβλέποντος και περιλαμβάνει την 
προφορική ανάπτυξη της μελέτης εκ μέρους του 
φοιτητή και την υποβολή ερωτήσεων προς αυτόν 
σχετικώς με το περιεχόμενο αυτής. Η βαθμολόγηση 
της μελέτης στηρίζεται στην αξιολόγηση του 
περιεχομένου της μελέτης, της προφορικής ανάπτυξης 
και των απαντήσεων του φοιτητή στις υποβληθείσες 
ερωτήσεις. Ο τελικός βαθμός της μελέτης είναι ο μέσος 
όροςτων βαθμώντωντριών εξεταστών. Η εξέταση είναι 
επιτυχής αν οτελικός βαθμός είναι ανώτερος ή ίσος του 
πέντε (5) και εφόσον οι βαθμοί δύο τουλάχιστον 
εξεταστών είναι ανώτεροι ή ίσοι του πέντε (5). Σε 
αντίθετη περίπτωση η πτυχιακή μελέτη επιστρέφεται 
στο φοιτητή προς διόρθωση και συμπλήρωση και η 
εξέταση επαναλαμβάνεται τον αμέσως επόμενο 
Σεπτέμβριο. Σε περίπτωση και νέας αποτυχίας ο 
φοιτητής υποχρεούται να εκπονήσει άλλη πτυχιακή 
μελέτη επί του ιδίου ή άλλου θέματος. 

6. Ο βαθμός πτυχίου για τους τελειόφοιτους 
φοιτητές του Ιδρύματος εξάγεται σύμφωνα με τις 
κείμενες διατάξεις. 

Για τους τελειόφοιτους φοιτητές τους προερχομέ- 
νους από μετεγγραφή, ο βαθμός πτυχίου εξάγεται 
λαμβανομένων υπόψη των βαθμών των μαθημάτων, 
τους οποίους έλαβε ο φοιτητής κατά τη διάρκεια των 
σπουδών του τόσο στο Χαροκόπειο Α.Ε.Ι., όσο και στο 
Α.Ε.Ι. προέλευσης. 

Ο βαθμός πτυχίου που προκύπτει με εφαρμογή των 
διατάξεων αυτής της παραγράφου εξάγεται με προσέγ¬ 
γιση στο πρώτο δεκαδικό ψηφίο και χαρακτηρίζεται με 
βάση την ακόλουθη βαθμολογική κλίμακα: 

- Άριστα: Βαθμοί 8,6 έως 10 

- Λίαν Καλώς: Βαθμοί 7.1 έως 8.5 

- Καλώς: Βαθμοί 5 έως 7 

ΚΕΦΑΛΑΙΟ ΖΔ: ΜΕΤΑΠΤΥΧΙΑΚΕΣ ΣΠΟΥΔΕΣ 

Άρθρο 30 
Γ ενικές διατάξεις 

1. Κατ’ έτος και εντός του μηνός Φεβρουάριου το 


Ίδρυμα δημοσιεύει ανακοίνωση, σε τρεις ημερήσιες 
εφημερίδες των Αθηνών και δύο της Θεσσαλονίκης, 
που κοινοποιείται και στα ενδιαφερόμενο υπουργεία, 
Ν.Π.Δ.Δ. ή Ν.Π.Ι.Δ. και στους ενδιαφερομένους 
επαγγελματικούς φορείς, σχετικά με τα προγράμματα 
μεταπτυχιακών σπουδών, που παρέχει το Ίδρυμα και 
των οποίων η έναρξη έχει προγραμματισθεί για το 
αμέσως επόμενο ακαδημαϊκό έτος. Η ανακοίνωση 
περιέχει μεταξύ άλλων: 

-Γενική περιγραφή του προγράμματος (κατηγορία 
προγράμματος, επιστημονικό περιεχόμενο, διάρκεια, 
στόχοι κ.λπ.). 

-Τον ολικό αριθμό των διαθέσιμων θέσεων μετα¬ 
πτυχιακών φοιτητών. 

- Τον αριθμό των τυχόν διαθέσιμων υποτροφιών και το 
ύψος της υποτροφίας. 

-Οδηγίες όσον αφορά στις προθεσμίες υποβολής 
αιτήσεων και στα απαιτούμενα πιστοποιητικά και 
δικαιολογητικά. 

- Τα προαπαιτούμενα προσόντα των υποψηφίων. 

- Τις υποχρεώσεις των υποψηφίων. 

2. Οι ενδιαφερόμενοι έχουν το δικαίωμα να 
υποβάλλουν αίτηση για την εγγραφή τους στα 
μεταπτυχιακά προγράμματα εντός μηνός από τη 
δημοσίευση της αγγελίας στον ημερήσιο τύπο. Οι 
αιτήσεις των υποψηφίων θα πρέπει να συνοδεύονται 
από τα προβλεπόμενα από το οικείο πρόγραμμα 
δικαιολογητικά. 

Αιτήσεις που δεν συνοδεύονται από τα απαραίτητα 
πιστοποιητικά και λοιπά δικαιολογητικά δεν 
λαμβάνονται υπόψη κατά τη διαδικασία επιλογής των 
υποψηφίων. 

3. Με απόφαση της συγκλήτου καθορίζεταιτο ύψος 
των διδάκτρων που θα καταβάλλουν ετησίως οι 
μεταπτυχιακοί φοιτητές κατά την εγγραφή τους, για 
όσα προγράμματα προβλέπεται η καταβολή 
διδάκτρων. 

4. Ο συνολικός αριθμός των θέσεων μεταπτυχιακών 
φοιτητών για κάθε πρόγραμμα καθορίζεται με την 
έγκριση λειτουργίας του προγράμματος ύστερα από 
εκτίμηση: 

-Των δυνατοτήτων του επιστημονικού προσωπικού και 
του ΕΔΤΠ του Ιδρύματος να υποστηρίζουν αποτε- 
λεσματικάτα μεταπτυχιακά προγράμματα 

- Των εκπαιδευτικών υποχρεώσεων του επιστημονικού 
προσωπικού και του ΕΔΤΠ για την ικανοποιητική 
διεξαγωγή των εκπαιδευτικών προπτυχιακών προ¬ 
γραμμάτων. 

-Των ανειλημμένων υποχρεώσεων του Ιδρύματος 
όσον αφορά στην ομαλή πρόοδο των ερευνητικών 
προγραμμάτων. 

-Των υλικοτεχνικών δυνατοτήτων του Ιδρύματος. 
-Του επιστημονικού ενδιαφέροντος των προγραμ¬ 
μάτων. 

-Των αναγκών της χώρας σε εξειδικευμένο επιστημο¬ 
νικό δυναμικό. 

Άρθρο 31 

Επιλογή υποψηφίων 

1. Προκειμένου να διασφαλισθεί η αντικειμενικότητα της 
κρίσης των υποψηφίων συγκροτείται τριμελής Επιτροπή 
Επιλογής από μέλη ΔΕΠ, η οποία αποτελεί και τη 
συντονιστική επιτροπή του συγκεκριμένου προγράμμα¬ 
τος μεταπτυχιακών σπουδών που προβλέπει το άρθρο 12 
του Ν. 2083/92. Στην Επιτροπή αυτή διαβιβάζονται οι 
αιτήσεις (μετά τη λήξη της προθεσμίας υποβολής τους) 
των υποψηφίων με τα συνημμένα δικαιολογητικά. 

Έργο της Επιτροπής είναι: 

- Ο έλεγχος των αιτήσεων ως προς το έγκαιρο της 
υποβολήςτους. 

-Ο έλεγχος και αξιολόγηση όλων των υποβληθέντων 
πιστοποιητικών. 

- Κατάρτιση προγράμματος γραπτής και προφορικής 
δοκιμασίας των υποψηφίων που εφαρμόζεται με την 
ευθύνη της. 

-Κατάταξη των υποψηφίων κατά σειρά επιτυχίας 
ύστερα από συνεκτίμηση των αποτελεσμάτων της 
δοκιμασίας και των προσόντων των υποψηφίων. 

2. Στη διαμόρφωση της τελικής βαθμολογίας 
συμβάλλουν: 

α) Ο βαθμός του πτυχίου που καλύπτει το 35% του 
γενικού βαθμού κατάταξης των υποψηφίων, 
β) Οι βαθμοί των προπτυχιακών μαθημάτων των 
σχετικών με το αντικείμενο των σπουδών, που 
καλύπτουν το 45% του γενικού βαθμού κατάταξης 
των υποψηφίων. 

γ) Η αξιολόγηση των υποψηφίων υπό της οικείας 
επιτροπής επιλογής που καλύπτει το 20% του 
γενικού βαθμού κατάταξης και που βασίζεται: 

- Στο αποτέλεσμα προφορικής και γραπτής δοκιμασίας 
επί γενικού θέματος σχετικού με το αντικείμενο των 
σπουδών. 

- Στη μεταπτυχιακή εμπειρία στο αντικείμενο των 
σπουδών (επιστημονικό έργο, απασχόληση, ερευνη¬ 
τικό έργο, σχετικές σπουδές). 

-Στην αξιολόγηση συστατικών επιστολών αρμοδίων 
προσώπων. 

3. Η Επιτροπή Επιλογής περατώνει την κρίση της 
εντός του μηνός Μαΐου και υποβάλλει τις προτάσεις 
της για έγκριση και επικύρωση στο Δ.Σ. του τμήματος 
και στην περίπτωση των διατμηματικών προγραμ¬ 
μάτων στο Πρυτανικό Συμβούλιο. Με ευθύνη του 
Ιδρύματος δημοσιεύεται ο κατάλογος των επιτυχό- 
ντων. Οι εγγραφές των επιτυχόντων στα μεταπτυχια¬ 
κά προγράμματα ολοκληρώνεται μέχρι της 15ης 
Σεπτεμβρίου. 

Άρθρο 32 

Απονομή μεταπτυχιακών τίτλων 

1. Οι υποψήφιοι για μεταπτυχιακό δίπλωμα 
ειδίκευσης αναλαμβάνουν από το δεύτερο εξάμηνο 
των σπουδών τους ερευνητική εργασία σε θέμα, που 


περιλαμβάνεται στα γνωστικά αντικείμενα του 
προγράμματος. 

Η εξέλιξη της εργασίας παρακολουθείται από 
μέλος ΔΕΠ, που διδάσκει στο πρόγραμμα και που 
υποδεικνύεται από τη συντονιστική επιτροπή του 
προγράμματος. Το θέμα της εργασίας ορίζεται από 
το επιβλέπον μέλος ΔΕΠ, ύστερα από συνεννόηση με 
τον φοιτητή. Με βάση την εργασία αυτή συντάσσεται 
διπλωματική εργασία. 

2. Με την ολοκλήρωση του διδακτικού μέρους του 
προγράμματος και την υποβολή της διπλωματικής 
εργασίας ο υποψήφιος υπόκειται σε εξεταστική 
δοκιμασία από εξεταστική Επιτροπή από μέλη ΔΕΠ, 
που προτείνονται από τη συντονιστική επιτροπή του 
προγράμματος. 

3. Η δοκιμασία περιλαμβάνει: 

α) Γραπτές ή και προφορικές εξετάσεις σε όλα τα 
μαθήματα του προγράμματος και 
β) Προφορική εξέταση από τα μέλη της εξεταστικής 
επιτροπής πάνω στη διπλωματική εργασία. 

4. Η τελική εκτίμηση της επίδοσης του φοιτητή τόσο 
στα μαθήματα όσο και στη διπλωματική εργασία γίνεται 
από τα μέλη της εξεταστικής επιτροπής. Ο τελικός 
βαθμός της επίδοσης είναι το 1 /2του αθροίσματος του 
μέσου όρου του βαθμού της εργασίας και του μέσου 
όρου της βαθμολογίας σε όλα τα μαθήματα. 

5. Η εξεταστική επιτροπή μετά τη δοκιμασία του 
φοιτητή προτείνει: 

α) Την απονομή του σχετικού πτυχίου και τη συνέχισηή 
μη των σπουδών για διδακτορικό δίπλωμα, 
β) Την επανάληψη της δοκιμασίας ύστερα από ένα 
πρόσθετο και τελικό εξάμηνο προετοιμασίας και 
γ) Την απόρριψη του φοιτητή. Στην περίπτωση αυτή 
είναι δυνατόν να προταθεί η χορήγηση στον φοιτητή 
πιστοποιητικού μεταπτυχιακής ενημέρωσης. 

6. Στη Γενική Συνέλευση Ειδικής Σύνθεσης του 
τμήματος και σε δημόσια συνεδρίαση αναγιγνώσκεται 
το πρακτικό εκλογής τόσο του υποψηφίου για 
μεταπτυχιακό δίπλωμα ειδίκευσης, όσο κάι του 
υποψηφίου διδάκτορα και καλείται ο υποψήφιος να 
αναγνώσει τη σχετική καθομολόγηση. Μετά την 
καθομολόγηση ο παριστάμενος Πρύτανης ή απουσία 
αυτού ο νόμιμος αναπληρωτής του αναγορεύει τον 
υποψήφιο και απονέμει τον σχετικό τίτλο. 

7. Η ανωτέρω συνεδρίαση γίνεται εντός 
αποκλειστικής προθεσμίας τριάντα (30) ημερών από 
την ημέρα κρίσης του υποψηφίου. 

ΚΕΦΑΛΑΙΟ ΗΔ: ΣΥΝΕΧΙΖΟΜΕΝΗ ΕΚΠΑΙΔΕΥΣΗ 
ΚΑΙ ΚΑΤΑΡΤΙΣΗ 

Άρθρο 33 

Οργάνωση προγραμμάτων 
1. Η συνεχιζόμενη εκπαίδευση και κατάρτιση έχει σκοπό 
τον διαρκή εκσυγχρονισμό της γνώσης των πτυχιούχων 
του Ιδρύματος και άλλων επιστημόνων που έλαβαν 
πτυχίο στο παρελθόν, ή αποφοίτησαν από την ΧΑΣΟΟ. 

2. Τα προγράμματα συνεχιζόμενης εκπαίδευσης 
και κατάρτισης καταρτίζονται από το Συμβούλιο 
Σπουδών και Έρευνας του Ιδρύματος και υποβάλ¬ 
λονται προς έγκριση στη Σύγκλητο. Τα προγράμματα 
αυτά περιλαμβάνουν σειρές μαθημάτων ποικίλης 
φύσεως και στάθμης, ανάλογα με τον επιδιωκόμενο 
σκοπό. Η συνολική διάρκεια των μαθημάτων κυμαίνεται 
από μερικές ημέρες μέχρι ένα ακαδημαϊκό έτος. 

3. Δικαίωμα εγγραφής σε κάθε σειρά μαθημάτων 
έχουν επιστήμονες απόφοιτοι αναγνωρισμένων 
πανεπιστημίωντης ημεδαπής ή της αλλοδαπής. Ο κατά 
ειδικότητα αριθμός επιστημόνων που μπορούν να 
εγγραφούν σε κάθε τέτοια σειρά, ορίζεται από τη 
Σύγκλητο μετά από γνώμη του Συμβουλίου Σπουδών 
και έρευναςτου Ιδρύματος. 

4. Οι συνθήκες φοίτησης, εξέτασης, τα κατα¬ 
βαλλόμενα δίδακτρα, τα εκδιδόμενα πιστοποιητι-κά και 
πτυχία, καθώς και κάθε άλλη σχετική λεπτομέ-ρεια, 
ορίζονται με απόφαση της Συγκλήτου μετά από γνώμη 
του Συμβουλίου Σπουδών και Έρευνας. 

5. Στα προγράμματα συνεχιζόμενης εκπαίδευσης 
και κατάρτισης εκτός από το διδακτικό προσωπικό του 
Ιδρύμάτος, μπορούν να διδάσκουν, ύστερα από 
σχετική απόφαση της Συγκλήτου μετά από γνώμη του 
Συμβουλίου Σπουδών και Έρευνας και επιστήμονες 
εκτόςτου Ιδρύματος όπως διδακτικό προσωπικό άλλων 
ΑΕΙ, δημόσιοι υπάλληλοι και ελεύθεροι επαγγελματίες. 
Κάθε διδάσκων σε πρόγραμμα συνεχιζόμενης 
εκπαίδευσης και κατάρτισης δικαιούται να παίρνει 
ωριαία αντιμισθία που ορίζεται με απόφαση της 
Συγκλήτου μετά από γνώμη του Συμβουλίου Σπουδών 
και Έρευνας. 

6. Σε διδάσκοντες κατοίκους πόλεων εκτός Αθηνών, 
καταβάλλονται επίσης και δαπάνες ταξιδιού, και 
διαβίωσης εκτός έδρας, οι οποίες καθορίζονται με την 
ανωτέρω απόφαση. 

ΚΕΦΑΛΑΙΟ ΘΔ: ΕΡΕΥΝΑ 
Άρθρο 34 
Αρχές 

Η έρευνα που εκτελείται στο Ίδρυμα διέπεται από τις 
ακόλουθες αρχές: 

1. Το Ίδρυμα δεν αναλαμβάνει έρευνες που το 
δεσμεύουν με οικονομικές υποχρεώσεις άμεσης εκτα- 
μίευσης. Δέχεται όμως την αναλογική του συνεισφορά 
στα γενικά έξοδα της έρευνας διαθέτοντας εγκαταστά¬ 
σεις και εξοπλισμό του. 

2. Στο Ίδρυμα όλες οι έρευνες χαρακτηρίζονται 
γενικά από διαφάνεια. Τα αποτελέσματά τους είναι 
προσπελάσιμα στα μέλη της Πανεπιστημιακής κοινότη¬ 
τας, με δυνατότητα δημοσίευσης. Όταν απαιτηθεί, 
επιτρέπεται η προσωρινή εμπιστευτικότητα στοιχείων 
(από τα συμβαλλόμενα μέρη) για την προστασία 
διπλωμάτων ευρεσιτεχνίας, πρωτοτύπων ανακοινώ¬ 
σεων ή της παραγωγής νέων προϊόντων, ύστερα από 


σχετική έγκριση της Γ.Σ.του τομέα. 

3. Τα ερευνητικά προγράμματα πρέπει να 
συνδέονται με το επιστημονικό γνωστικό αντικείμενο 
του Τομέα και με τις δυνατότητες των εργαστηρίων 
του. 

4. Ποσοστό που μπορεί να φθάνει μέχρι και το 25% 
του συνολικού προϋπολογισμού κάθε ερευνητικού 
προγράμματος παρακρατείται από το Ίδρυμα. 

5. Κάθε υπεύθυνος ερευνητικού προγράμματος 
είναι και υπεύθυνος προς το Ίδρυμα, τόσο ως προς τις 
συμβατικές υποχρεώσεις με το χρηματοδότη όσο και 
ως προς την υψηλή επιστημονική ποιότητα, του 
εκτελούμενου έργου. 

6. Ενθαρρύνεται η ομοιόμορφη ανάπτυξη της 
έρευνας στο Ίδρυμα, σ’ όλο το φάσμα των γνωστικών 
αντικειμένων και η κατανομή των ερευνητικών 
δραστηριοτήτων σ' όλα τα μέλη του ΔΕΠ. 

7. Η ερευνητική απασχόληση μέλους ΔΕΠ δεν 
πρέπει να ενεργεί σε βάρος των άλλων υποχρεώσεών 
του προς το Ίδρυμα (διδακτικό έργο, διοικητικό έργο 
κ.λπ.). 

8. Ο υπεύθυνος ερευνητικού προγράμματος πρέπει 
να επιδιώκει την αξιοποίηση του προσωπικού του 
Ιδρύματος πριν απευθυνθεί σε τρίτους. 

Άρθρο 35 

Έγκριση ερευνητικών προγραμμάτων 
1. Η έγκριση κάθε ερευνητικού προγράμματος, που 
εκτελείται στο Ίδρυμα, γίνεται μετά από την υποβολή στη 
Γ.Σ. του Τομέα αιτιολογημένης πρότασης - εισήγησης 
του υπευθύνου του προγράμματος, η οποία 
περιλαμβάνει: 

-Το σκοπό και τη σημασία του ερευνητικού 
προγράμματος. 

-Το φορέα χρηματοδότησης και την αιτία ανάληψης 
του ερευνητικού προγράμματος. 

- Το πρόγραμμα της έρευνας. 

-Το προσωπικό που θα απαιτηθεί. 

- Τα αναλώσιμα που θα χρειαστούν. 

-Τα όργανα που θα απαιτηθούν (αν υπάρχουν ή θα 
αγορασθούν από τα κονδύλια του ερευνητικού 
προγράμματος). 

-Το βαθμό απασχόλησης των μέσων του Τομέα 
(προσωπικό, όργανα, χώρο κ.λπ.). 

-Το βαθμό απασχόλησης του υπεύθυνου στο 
ερευνητικό πρόγραμμα. 

-Τον αριθμό των ερευνητικών προγραμμάτων που 
συμμετέχει ο ενδιαφερόμενος ως υπεύθυνος και ως 
συνεργάτης. 

- Τους χρήστες των αποτελεσμάτων ή συμπερασμάτων 
της έρευνας. 

-Την οικονομική ανάλυση (προϋπολογισμό) του 
ερευνητικού προγράμματος. 

Συνιστάται στους ερευνητές να υποβάλλουν τις 
προτάσεις τους για προέγκριση στη Γ.Σ του Τομέα, πριν 
προχωρήσουν σε συμφωνίες με τους χρηματοδοτικούς 

φορείς των ερευνητικών προγραμμάτων. Στην αντίθεση 
περίπτωση ο ερευνητής αναλαμβάνει την ευθύνη της 
τυχόν απόρριψηςτου προγράμματος του απάτην Γ.Σ. του 
Τομέα χωρίς καμμιά ευθύνη του Ιδρύματος για την τυχόν 
συμφωνία εκτέλεσης του προγράμματος με τον 
χρηματοδοτικό φορέα. 

Σε περίπτωση που έχει υποβληθεί πρόταση για 
προέγκριση και η Γ.Σ. του Τομέα την απορρίψει, τότε ο 
ερευνητής έχει το δικαίωμα να απευθυνθεί, 
δευτεροβάθμια στο Πρυτανικό Συμβούλιο, το οποίο 
αποφασίζει μετά από Εισήγηση της Επιτροπής 
Ερευνών του Ειδικού Λογαριασμού του Ιδρύματος. 
Είναι προφανές ότι η απόρριψη από την Γ.Σ. του Τομέα 
και το Πρυτανικό Συμβούλιο πρέπει να στηρίζεται στις 
βασικές αρχές του Ιδρύματος για την εκτέλεση 
έρευνας σ’ αυτό. 

2. Η έγκριση από τη Γ.Σ. του Τομέα προτάσεων, για 
τις οποίες έχει χορηγηθεί προέγκριση και δεν έχουν 
διαφοροποιηθεί οι συνθήκες από την αρχική εισήγηση 
με ουσιώδεις αλλαγές, είναι αυτοδίκαιη. 

Σε περίπτωση που η Γ.Σ. του Τομέα απορρίψει 
προτάσεις χωρίς προέγκριση και υπάρχει συμφωνία 
του ερευνητή με το χρηματοδοτικό φορέα επιτρέπεται 
η προσφυγή του Ερευνητή στο Πρυτανικό Συμβούλιο, 
το οποίο αποφασίζει μετά από Εισήγηση της Επιτροπής 
Ερευνών του Ειδικού Λογαριασμού του Ιδρύματος. 

Μετά από την έγκριση της πρότασης του 
ερευνητικού προγράμματος από τη Γ.Σ. του Τομέα, η 
σχετική απόφαση με την πρόταση του υπεύθυνου 
διαβιβάζεται στο Πρυτανικό Συμβούλιο. 

3. Η Γ.Σ. του Τομέα και στη συνέχεια το Πρυτανικό 
Συμβούλιο, κατά τις εγκρίσεις των προτάσεων των 
ερευνητικών προγραμμάτων, κρίνουν: 

α) Την ουσία του ερευνητικού προγράμματος, 
β) Τη συμβατότητα του ερευνητικού προγράμματος 
με τις αρχές του Ιδρύματος για την έρευνα, 
γ) Τη συμβατότητα του ερευνητικού προγράμματος 
με το γνωστικό αντικείμενο του τομέα, 
δ) Το βαθμό απασχόλησης του ερευνητή σε σχέση με 
ταάλλακαθήκοντάτουπροςτο Ίδρυμα, ιδιαίτερα 
τα εκπαιδευτικά. 

ε) Τη διάκριση έρευνας ή μελέτης, 
στ) Τη δυνατότητα εκτέλεσης του ερευνητικού 
προγράμματος στον τομέα (προσωπικό, χώροι, 
όργανα κ.ά.). 

4. Η οριστική απόφαση για την εκτέλεση κάθε ερευ¬ 
νητικού προγράμματος παρέχεται από το Πρυτανικό 
Συμβούλιο μετά από σχετική εισήγηση της Επιτροπής 
Ερευνών του Ειδικού Λογαριασμού του Ιδρύματος. Η 
Επιτροπή Ερευνών μπορεί να αναπέμπει προτάσεις 
ερευνητικών προγραμμάτων στους Τομείς για παροχή 
διευκρινήσεων. 

5. Εντός δύο μηνών μετά το πέρας κάθε ερευνη¬ 
τικού προγράμματος, συντάσσεται από τον αρμόδιο 
επιστημονικό υπεύθυνο, πλήρης έκθεση με τα απο¬ 
τελέσματα της ερευνητικής εργασίας. Αντίτυπα των 
εκθέσεων αποστέλλονται: στην Επιτροπή Ερευνών και 


στον φορέα χρηματοδότησης του αντίστοιχου 
ερευνητικού προγράμματος. 

Τα αποτελέσματα του ερευνητικού προγράμματος 
γίνονται γνωστά με ανακοινώσεις σε συνέδρια, 
δημοσιεύσεις σε επιστημονικά περιοδικά σεμινάρια 
κ.λπ. Στις δημοσιεύσεις κ.λπ. πρέπει να μνημονεύεται ο 
χρηματοδοτικός φορέας που στήριξε μέρος ή το 
σύνολο της ερευνητικής εργασίας. 

Ανάτυπα των δημοσιευμάτων ή ανακοινώσεων θα 
πρέπει να κατατίθενται στη Γραμματεία του Ειδικού 
Λογαριασμού. 

Οι δαπάνες για τη διάδοση των αποτελεσμάτων 
βαρύνουν τον προϋπολογισμό του ερευνητικού 
προγράμματος. 

6. Από τις προσόδους από εμπορική εκμετάλλευση 
ευρεσιτεχνιών, που προκύπτουν από ερευνητικά 
προγράμματα, ποσοστό 15% αποδίδεται στον Ειδικό 
Λογαριασμό. 

7. Εντός του μηνός Φεβρουάριου εκδίδεται με 
ευθύνη του Προέδρου της Επιτροπής Ερευνών ο 
ετήσιος απολογισμός λειτουργίας του Ειδικού 
Λογαριασμού, ο οποίος υποβάλλεται στη Σύγκλητο. 

8. Περιπτώσεις ή προβλήματα, που ενδεχόμενα 
μπορούν να προκόψουν και για τα οποία δεν υπάρχει 
πρόβλεψη, επιλύονται από τη Σύγκλητο του Ιδρύματος, 
μετά από εισήγηση της Επιτροπής Ερευνών. Οι 
σχετικές αποφάσεις της Συγκλήτου αποτελούν 
συμπληρωματικές κανονιστικές διατάξεις του 
κανονισμού αυτού έρευνας. 

ΚΕΦΑΛΑΙΟ IΔ: ΠΤΥΧΙΑ - ΤΙΤΛΟΙ 

Άρθρο 36 
Πτυχία 

1. Τα τμήματα του Ιδρύματος απονέμουν πτυχίο στο 
οποίο αναγράφεται μόνο η ονομασία του τμήματος 
φοίτησης και η κατεύθυνση του πτυχίου, εφόσον αυτή 
προβλέπεται. 

2. Οι φοιτητές που επιτυγχάνουν στις πτυχιακές 
εξετάσεις και έχουν εκπληρώσει τις λοιπές 
υποχρεώσεις που προβλέπονται από τις κείμενες 
διατάξεις δίδουν προ του Πρυτάνεως ή του νομίμου 
αναπληρωτή του την ως έπεται καθομολόγηση: 

«Προ του Πρυτάνεως του Χαροκοπείου Ανωτάτου 
Εκπαιδευτικού Ιδρύματος, του οποίου το πτυχίον μου 
απονέμεται σήμερον, δίδωτούτοντον όρκον καιταύτην 
την ιεράν υπόσχεσιν: 

Την μεγάλην δι’ εμέ αυτήν στιγμήν και εις τον ιερόν 
αυτόν χώρον, ορκίζομαι να διάγω βίον αληθούς 
επιστήμονος και να ασκώ το έργον μου ευσυνειδήτως. 

Υπόσχομαι να βαδίζω την ευθείαν του βίου οδόν, με 
το βλέμμα καιτον νουν προς το ορθόν, το αληθές και το 
δίκαιον, να καταβάλω όλας μου τας δυνάμεις δια να 
καταστώ υπόδειγμα εναρέτου, ακεραίου και 
αδιάφθορου ανθρώπου, χρησίμου εις τους ομοίους 
μου και ωφελίμου εις το κοινωνικόν σύνολον. 

Εις τον αγώνα της ζωής και της εκπληρώσεως του 

καθήκοντος τον οποίον από σήμερα αρχίζω, ας με 
συνοδεύουν πάντοτε αι ευχαί των σεβαστών 
Διδασκάλων μου και ας μου είναι βοηθός ο Θεός.» 

3. Το πτυχίο υπογράφεται από τον Πρύτανη, τον 
Πρόεδρο του Τμήματος και τον Γ ραμμστέατου και τίθεται 
σ’ αυτό η σφραγίδα του Ιδρύματος. 

4. Ο τύπος του πτυχίου έχει ως εξής: 

ΑΡΙΘ. ΠΤΥΧΙΟΥ:. 

ΑΡΙΘ. ΜΗΤΡΩΟΥ:. 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ 

ΧΑΡΟΚΟΠΕΙΟ ΑΝΩΤΑΤΟ ΕΚΠΑΙΔΕΥΤΙΚΟ ΙΔΡΥΜΑ 
ΑΠΟΝΕΜΕΙ 
ΤΟ ΠΑΡΟΝ ΠΤΥΧΙΟ 

ΣΤ... 

. ΟΠΟΙ. ΕΚΠΛΗΡΩΣΕ ΕΠΙΤΥΧΩΣ ΟΛΕΣ ΤΙΣ 

ΠΡΟΒΛΕΠΟΜΕΝΕΣ ΥΠΟΧΡΕΩΣΕΙΣ ΓΙΑ ΤΟΥΣ ΦΟΙΤΗ¬ 
ΤΕΣ ΤΟΥ ΤΜΗΜΑΤΟΣ: 


ΤΟΥ ΙΔΡΥΜΑΤΟΣ ΚΑΙ ΕΤΥΧΕ ΤΟΥ ΒΑΘΜΟΥ: 


ΚΑΛΛΙΘΕΑ. 

Ο ΠΡΟΕΔΡΟΣ ΤΟΥΤΜΗΜΑΤΟΣ Ο ΠΡΥΤΑΝΗΣ 


Ο ΓΡΑΜΜΑΤΕΑΣ ΤΟΥ ΤΜΗΜΑΤΟΣ 


Αρθρο 37 

Μεταπτυχιακό δίπλωμα ειδίκευσης 

1. Τατμήματατου Ιδρύματος απονέμουν μεταπτυχιακό 
δίπλωμα ειδίκευσης, το οποίο υπογράφεται από τον 
Πρύτανη, τον Πρόεδρο του Τμήματος και τον 
προϊστάμενο Γραμματείαςτου Ιδρύματος και τίθεται σ’ 
αυτό η σφραγίδα του Ιδρύματος. 

2. Ο τύπος του μεταπτυχιακού διπλώματος 
ειδίκευσης έχει ως εξής: 

ΑΡΙΘ. ΔΙΠΛΩΜΑΤΟΣ:. 

ΑΡΙΘ. ΜΗΤΡΩΟΥ: . 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ 

ΧΑΡΟΚΟΠΕΙΟ ΑΝΩΤΑΤΟ ΕΚΠΑΙΔΕΥΤΙΚΟ ΙΔΡΥΜΑ 
ΑΠΟΝΕΜΕΙ 

ΤΟ ΠΑΡΟΝ ΜΕΤΑΠΤΥΧΙΑΚΟ ΔΙΠΛΩΜΑ ΕΙΔΙΚΕΥΣΗΣ 


ΠΤΥΧΙΟΥΧΟ 


.... ΟΠΟΙ. ΕΚΠΛΗΡΩΣΕ ΕΠΙΤΥΧΩΣ ΟΛΕΣ ΤΙΣ 

ΠΡΟΒΛΕΠΟΜΕΝΕΣ ΥΠΟΧΡΕΩΣΕΙΣ ΓΙΑ ΤΟΥΣ ΜΕΤΑ- 
ΠΤΥΧΙΑΚΟΥΣ ΦΟΙΤΗΤΕΣ ΤΟΥ ΙΔΡΥΜΑΤΟΣ ΚΑΙ ΕΤΥΧΕ 
ΤΟΥ ΒΑΘΜΟΥ:. 

ΚΑΛΛΙΘΕΑ. 

Ο ΠΡΟΕΔΡΟΣ ΤΟΥ ΤΜΗΜΑΤΟΣ 0 ΠΡΥΤΑΝΗΣ 


0 ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ ΤΟΥ Α.Ε.Ι. 


Άρθρο 38 
Διδακτορικό 

1. Τα τμήματα του Ιδρύματος απονέμουν διδακτορικό 
δίπλωμα, στο οποίο η επίδοση του υποψηφίου 
χαρακτηρίζεται με τους βαθμούς: ΑΡΙΣΤΑ, ΛΙΑΝ 
ΚΑΛΩΣ, ΚΑΛΩΣ. 

2. Οι υποψήφιοι διδάκτορες που περατώνουν 
επιτυχώς την όλη διαδικασία δοκιμασίας δίδουν προ 
της αναγόρευσής τους την ακόλουθη καθομολόγηση 
ανατείνοντας το δεξί χέρι: 

«Επειδή το σεπτόν Χαροκόπειον Ανώτατον 
Εκπαιδευτικόν Ίδρυμα εις τους διδάκτορας αυτού 
έστερξε να με δεχθή και κατατάξη καθομολογώ 
ενώπιον του δημοσία, ταύτην την επίσημον 
υπόσχεσιν. Θα υπηρετήσω εις την ζωήν μου την 
επιστήμην ταύτην με κοσμιότητα ηθών και σεμνότητα 
τρόπων και με όσην μοι είναι δυνατόν ενθερμοτέραν 
αφοσίωσιν. Θα την προαγάγω επί το τελειότερον και 
θα την αγλαΐσω επί το λαμπρότερον δια την ολονέν επί 
περισσοτέρους εξάπλωσιν του θείου φωτός της 
αλήθειας. Και θ’ αποφεύγω να επιδεικνύω κενόσοφον 
προπέτειαν, αντιστρατευόμενος τας ορθάς 
διδασκαλίας των άλλων και να διδάσκω αντίθετα των 
όσων ο ίδιος καλώς πιστεύω, καπηλεύων την 
επιστήμην ή καταισχύνων του επιοτήμονος το υψηλόν 
λειτούργημα. Εις την επίσημον της ώρας ταύτης 
υπόσχεσιν μου είθε να μου είναι ο Θεός αρωγός καθ’ 
όλην μου την ζωήν». 

3. Το διδακτορικό δίπλωμα υπογράφεται από τον 
Πρύτανη, τον Πρόεδρο του Τμήματος και τον 
προϊστάμενο Γραμματείας του Ιδρύματος καιτίθεται σ’ 
αυτό η σφραγίδα του Ιδρύματος. 

4. Ο τύπος του διδακτορικού διπλώματος έχει ως 
εξής: 

ΕΛΛΗΝΙΚΗ ΔΗΜΟΚΡΑΤΙΑ 
ΤΟ 

ΧΑΡΟΚΟΠΕΙΟ ΑΝΩΤΑΤΟ ΕΚΠΑΙΔΕΥΤΙΚΟ ΙΔΡΥΜΑ 
ΑΠΟΝΕΜΕΙ 

ΤΟΝ ΠΑΡΟΝΤΑ ΤΙΤΛΟ ΤΟΥ ΔΙΔΑΚΤΟΡΑ 


ΣΤ 

ΠΤΥΧΙΟΥΧΟ. 

.... ΟΠΟΙ. ΕΚΠΛΗΡΩΣΕ ΕΠΙΤΥΧΩ! ΟΛΕΣ ΤΙΣ 

ΥΠΟΧΡΕΩΣΕΙΣ ΠΟΥ ΠΡΟΒΛΕΠΟΝΤΑΙ ΓΙΑ ΤΟΥΣ ΥΠΟ¬ 
ΨΗΦΙΟΥΣ ΔΙΔΑΚΤΟΡΕΣ ΤΟΥ ΙΔΡΥΜΑΤΟΣ, ΥΠΕΣΤΗ 
ΤΗΝ ΕΠΙ ΔΙΔΑΚΤΟΡΙΑ ΔΟΚΙΜΑΣΙΑ ΔΗΜΟΣΙΑ ΚΑΙ 
ΕΤΥΧΕ ΤΟΥ ΒΑΘΜΟΥ: 

ΚΑΛΛΙΘΕΑ. 

Ο ΠΡΟΕΔΡΟΣ ΤΟΥ ΤΜΗΜΑΤΟΣ Ο ΠΡΥΤΑΝΗΣ 

Ο ΠΡΟΪΣΤΑΜΕΝΟΣ ΓΡΑΜΜΑΤΕΙΑΣ ΤΟΥ Α.Ε.Ι. 

Άρθρο 39 
Γενικές διατάξεις 

1. Το Ίδρυμα χορηγεί πιστοποιητικά και βεβαιώσεις 
σπουδών για τις διάφορες μορφές της συνεχιζόμενης 
εκπαίδευσης και κατάρτισης των οποίων ο τύπος 

καθορίζεται με απόφαση του Πρυτανικού Συμβουλίου. 

2. Ο τύπος των πτυχίων που χορηγούνται σε 
ορισμένες περιπτώσεις συνεχιζόμενης εκπαίδευσης 
και κατάρτισης, έχει μορφή ανάλογη προς αυτήν των 
πτυχίων του άρθρου 36 του παρόντος κανονισμού. 


3. Οι πάσης φύσεως τίτλοι (πτυχία, μεταπτυχιακά 
διπλώματα ειδίκευσης, διδακτορικά διπλώματα, 
πιστοποιητικά και βεβαιώσεις σπουδών), σε περίπτωση 
που: 

α) Ο Πρύτανης απουσιάζει ή κωλύεται, υπογράφονται 
αντ’ αυτού από το νόμιμο αναπληρωτή του. 
β) Ο Πρόεδρος του τμήματος απουσιάζει ή κωλύεται ή 
ελλείπει ή απέχει των καθηκόντων του, 
υπογράφονται αντ’ αυτού από τον Αναπληρωτή 
Πρόεδρο. Αν και για τον Αναπληρωτή Πρόεδρο 
ισχύουν ανάλογα προσκόμματα, τότε οι τίτλοι 
υπογράφονται από τον Αντιπρύτανη Ακαδημαϊκών 
Υποθέσεων και Προσωπικού, 
γ) Ο Γραμματέαςτουτμήματοςαπουσιάζειήκωλύεται 
ή ελλείπει ή απέχει των καθηκόντων του, 
υπογράφονται αντ’ αυτού από το νόμιμο 
αναπληρωτή του. 

Άρθρο Δεύτερο 
Ισχύς 

Η ισχύς του παρόντος εσωτερικού κανονισμού αρχίζει 
από τη δημοσίευσή του στην εφημερίδα της Κυβερ- 
νήσεως. 

Η απόφαση αυτή να δημοσιευθεί στην εφημερίδα 
της Κυβερνήσεως. 

Αθήνα, 17 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









